
डॉ 


हन्दी-प्रन्थ-रत्नाकर-सीरीज 


( ऐतिहासिक नाटक ) 
््िटंः-- 


लेखक 
मायादत्त नेथानी 


सहकारी सम्पादक, वाम्बे सेंटिनल 


प्रकाशक 


हिन्दी-मन्ध-रत्नाकर कार्योलेय, बंम्बई 


प्रकाशक-- 
नाथूराम प्रेमी 
हिन्दी-प्रन्थ-रत्ताकर कायोलय 
हीराबाग, गिरगाँव, बस्बई 


पहली बार 
अप्रैठ, १९३९ 


मुल्य आठ भाने 


मुद्रक--- 
रघुनाथ दिपाजी देसाई, 
न्यू भारत प्रिंटिंग प्रेस, 
६ केल्बाडी, गिरगोव, बम्बई न. ४ 


कुछ सम्मतियों 


श्री मायादत्तजीके इस नाटककों पढनेसे पता चलता है कि उनकी 
प्रतिभाम विकासके बीज छिपे हैं| स्व ० प० गिरिजाद त्तजी नेथानी-सरीखे ओजस्वी 
डेखक और सम्पादकके पुत्र हाकर उनका ग्रतिभावान न हांना आश्चर्यकी 
बात होती । 
--5० पीताम्बरदत्त बड्थ्वाल 
एम्र० ए० एल एल० बी०, डी० लिट 


सयागिता ऐतिहासिक घ्रटनाके आधारपर लिखी गई है। पात्र थोड़े 
हैं किन्तु व्यक्तित्वसे भेरे हैं । चरित्र-चित्रणमे लेखककी प्रतिभाका आभास 
मिलता है | “ सयोगिता ” मे सजीवता, आदर्शवादिता तथा रोचकताका बहुत 
सुन्दर सामजझ्स्य किया गया है | भाषा परिमार्जित, सुन्दर तथा उपयुक्त है। 
--चन्द्रावती लखनपाल एम० ए० 
“« मैंने श्री मायादत नेथानी छैखित “ सयोगिता को पढा | इन दिनो भेरे 
पास समयका अमाव था,---इस प्रकारके कथानकको पढनेके लिए समय निकालना 
कठिन था, परन्तु नेथानीनीका आग्रह शीघ्रता करनका था| उन्होंने कहा पत्न 
पलट लीजिए, लेकिन मेंने जैसे ही एक दो प्रष्ठ पढे मुझसे न छोढा गया । बढ । 
रुचिसे उसे आधद्योषात पढ़ा | मुझे यह लिखेते हुए प्रसन्नता है कि नेथानीजीने 
सयोगिताकी कथाकी एक सुन्दर लघु नाटकका रूप दिया है। नाटकका कार्य 
मनोरजनके साथ किसी आदर्शको सामने रखना होता है, सो दोनो बाते इसमे 
मिल जाती हैं | कथा तो पुरानी है परन्तु उसके विन्यासका ढंग केखकका अपना 


दे 


है | नाटकके पात्र ऐतिहासिक हैं, परन्तु उनके आचार-विचार आदि लेखऊकने 
सर्वकालीन कर दिये हैं । 
भाषाकी दृष्सि रचना बहुत ही अच्छी बन पढ़ी है। उसमे स्वाभा- 

विकता है, सरलता है और है सरसता | नाटककी भाषामे और क्या चाहिए ! 
इन थोड़ेसे प्रश्ठोमे कई वाक्य ऐसे है जो लेखकके गहन मानवीय एव प्राकृतिक 
पर्यवेक्षणका प्रमाण देते हैं । अनेक सर्वकालीन एब सार्वभौम मसत्यताये हैं जो 
हृदयको गुदगुदाये बिना नहीं रह सकतीं । 

सक्षेपमे, रचना सब प्रकार उपादेय है ओर उसके लिए में नेथानीजीको 
बधाई देता हूँ । 

+महिेन्द्र4/ताप शास्त्री एम० ए०, 
एम० ओऔए एल 


स्वर्गीया भतीजी शान्तिदेवी खंडूडीकी 
पुण्य-स्मृ तिमें 


कंतन्नतानकाश 


पिनेमरा-जगतके विख्यात सवाद-लेखक मेरे मित्र त्रीयुत 
जमुनासतरूप कार्यपने इस नाटकके लिए गाने लिख देनेकी 
कुपा की है | इसके लिए में बहुत ही कृतञ् हूँ । 


->लेंखक 


पृथ्वीराज 

चन्द बरदायी 
भीमसिंह 
विजयसिह 
अजयसिंह 
बीरासिह 
शहाबुद्दीन गोरी 
जयचन्द 


संयोगिता 
खुननन्‍्दा 
उर्मिला 
कंचना 


रानी 


पुरुष 


नाटक-पात्र 


दिल्ली-नरेश 

राजकबि 

एक सेनापति 

सेनाका एक अधिकारी 
दिल्लीके सेनापति 
सैनिक 

गजनीका बादशाह 


कन्नोज नरेश 


जयचन्दकी कन्या 
भीमसिहकी बहिन 
अजयसिहकी कन्या 
उमिलाकी दासी 
जयचन्दकी पत्नी 


संयोगिता 
>> धट- 
पहला अंक 


स्थान--दिल्लीके राजमहलूकां एक कमग 
सम्य--सवेरा 

[ खिडकीके पास प्रथ्वीराज ओर कुछ हटकर चन्द बर्दाई खडे हैं। | 

पृथ्वी ०---इस विपयमे सामन्तोकी क्‍या राय है कात्रियर १ 

चन्द ०---उन सत्रकी जुदी जुदी राय है महाराज ! 

पृथ्वी ०--परन्तु वे इसे उचित समभते है या अनुचित * 

चन्द ०--इसकी आप चिन्ता न करे महाराज, आपकी आज्ञाका 
ही उन्हे पालन करना होगा | 

पृथ्वी ०---परन्तु सामन्तोकी रायके विपरीत तो मुझे नहीं जाना 
चाहिए । नही तो, कल लोग कहेंगे कि मैने अपने स्वार्थ और सुखके 
लिए ही अपनी निरीह प्रजाका रक्त बहाया। 


२ संयोगिता [ पहला 


चन्द ०---पर, यह आपके स्वार्थ ओर सुखका द्दी तो प्रश्न नहीं 
है ! आपकी स्वर्णा-मूर्ति बनाकर उसे ग्रवेशद्वारपर खड़ा कर देना केवल 
आपका ही व्यक्तिगत अपमान नहीं है, यह तो देशका अपमान है 
जिसके कि आप प्रतिनिधि है आ।र इसी राष्ट्रीय अपमानका बदला 
लेनेके लिए ही आज राज्यके प्रत्येक व्यक्तिका युद्धके मेदानमे आद्वान 
किया जा रहा है। व्यक्तिगत नहीं, राष्ट्रीय स्वाभिमानकी रक्षाज़े लिए 
यह युद्ध होगा महाराज ! 

पृथ्वी ०-- परन्तु, लॉग तो यही कहेंगे न कि इसमे मेरा स्वार्थ 
था, सयोगिताकों पानेके लिए ही मने कन्नाज-राज्यसे युद्ध या * 

चन्द्‌ ०--कहने दीजिए महाराज ! यदि प्रत्यक व्यक्तिफे कहनेपर 
ध्यान दिया जाय तो ससासमे को४ काम किया ही नहीं जा सकता । 
बुरे लोग तो अनच्छारमे भी बुराई देग्वा करते है । बुरा देखना ही 
जिनका स्वभाव हो उन्हे केसे समझाया जाय * 

पृथ्वी ०--सछुना ह कि समोगिता किसी गुप्त स्थानम बन्दी है | 

चन्द ०--इसकी आप चिन्ता न कर महार/ज | इसपर फिर विचार 
किया जायगा। परन्तु अभी,--इसी घडी, आप सभी सेनिकोको 
कन्नौजकी ओरे प्रस्थान करनेकी आज्ञा दे दीजिए | 

पृथ्वी ०---अभी * 

चन्द ०--हों, अभी । राजकुमार्रोके म्वयवरका दिन बिल्कुल 
समीप है, उस दिन हमारा वहाँ उपस्थित रहना बहुत जरूरी है । 

( पृथ्वीराज कुछ सोचने लगते हैं । ) 
चन्द ०---उस रोज हम वेश बदलकर कन्नोजमे रहेगे और--- 
पृथ्वी ०--पहरेदार । 


ह्श्य ] पहला अंक हे 


[ पहरेदारका प्रवेश ] 

पृथ्वी ०---जाओ, भयसूचक भेरी बजाओ, ओर सभी सामर्न्तोको 
दरबारमे एकत्र होनेको कहो | सेनापति अजयसिंह और उपसेनापति 
मीमसिहको भी द्ाजिर करो। 

पहरे ०---जो आज्ञा | 

( प्रध्धान ) 

पृथ्वी ०--मेरा अपमान करनेके लिए मेरी मूर्ति बनाकर खड़ी 
करना,--कैसा विचित्र है !---( सस्कराते हैं। ) 

चन्द ०--इसमे कमोज-नरेशका एक खास मतलब है महाराज ! 

पूृश्वी ०---क्या ! 

चन्द ०--त्रे सस्तार्को यह दिखाना चाहते ४ कि दिल्लीश्वर मेरे 
सामने ऐसे ही निर्जब है जेसी कि वष्ट मति। ओर जैसे कि वे उस 
स्वर्ण-मूतिकों बन। और बिगाड़ सकते ६ वसे ही दिल्लीश्वरको भी । 

[ नेप्ध्यम दुन्दुमिकी ध्वनि होती है और इसके बाद कोलाहल । सेनापति 
अजयसिह और भीमसिहका प्रणेश । दोनों सामरिक रीतिस प्रश्वीराजका 
अभिवादन करते हैं । | 

पृथ्वी ०--सामन्तबर, मैंने युद्धका ही निश्चय फिया है। आप 
शीघ्र ही मेनिकोको कूचकी आज्ञा दे दीजिए | दो घड्टी बाद सेनायें 
प्रस्थान कर दें । 

अजय ०---जो आज्ञा महाराज 

पृथ्वी ०--कविवर, चलिए सामन्तोको भी घोषणा सुना दें । 

( प्रथ्वीगज और चन्द बरदाईका प्रस्थान ) 

भीम ०--मैं दिल्लीअ्रफी इस उतावलीका तात्पर्य नहीं समझ 
सका सामन्तबर ! 

अजय ०---( ईँसते हुए ) सो तो तब सम्रक सकते भीम, जब कि 
तुम भी अपनेको किसी सुन्दरीके प्रेम-पाशमे बदी पाते ! 


४ संयोगिता [ पहला 


भीम ०-- सेनापति, मैं-- 
[ उर्मिछाका प्रवेश ] 
उर्मेला--- पिताजी ! 
अजय ०--बेटी ! 
उर्मिला---महाराजसे क्‍या बात हुई पिताजी ” 
अजय ०---बेटी, अब कन्नौजसे युद्ध छिड़ेगा । उसीके सम्बन्धमे 
बात हुई यी। मै सेनाओको तम्यार होनेकी आज्ञा देने जाता हूँ, 
थोड़ी देर बाद आऊँगा। तुम यहीं रहो । मीम, तुम भी यहीं रहो । 
भीम ०---अच्छी बात है | 
( अजयसिह जात हैं। ) 
उमिला--तो युद्ध छविड़ ही गया सामन्तवर ! 
भीम ०---हाँ, छिड़ा ही समझो उर्मिला ! 
[ उमिला कुछ सोचती है। | 
भीम ०---क्यो, क्या युद्धसे घत्राती हो उमिला * 
उमिला ०---नही । परन्तु, मुझे अत्र पिताजीकी चिंता सताती 
है। थे इद्ध हो गये है, युद्धके योग्य नहीं रहे । 
भीम ०---यह तो हमारा गौरव है उर्मेला, कि आबाल-बृद्ध सभी 
क्षत्रिय देशकी कीर्ति-रक्षाके लिए संदेव मर मिटनेको तख्यार हे। 
उनके लिए कभी चिंता नहीं करनी चाहिए जो कि अपनी जातिके 
लिए, अपने घर्मके लिए, अपने जीवनकी आहुति देनेको तम्यार 
रहते है । वे तो ससारके लिए आदर हैं, उमिला ! चिंता तो उन 
लोगाके लिए करनी चाहिए जिनमे स्वाभिमान नहीं रहा हो, जो' 
अपने कतंब्यसे विमुख हों | 
उठर्मिला--( अवरुद्ध कठसे ) सामन्तवर, इस बातका दुख नहीं है 


इश्य ] पहला अंक छ्‌ 


ही बह >> आ री ल्चि्व्न्ल्क्लजलजल >5 


कि पिताजी युद्धमें जा रहे हैं। दुख है केवल इस बातका कि में 
युद्ध-भूमिम उनके समीप न रह सकूँगी | 

मौम ०--परल्तु, में युद्ध-भूमिमे संदेव तुम्होरे पिताजाके ही समीप 
रहुँगा जो । मे तुम्हे विश्वास दिलाता हूँ कि में अपने जीते जी तुम्हारे 
पितापर शत्रका एक भी आघात न होने दूँगा । उन्होंने मुझे भी तो 
पुत्र॒की तरह प्यार किया है। जब में असहाय था, तब उन्होंने ही तो 
आश्रय देकर मेरी रक्षा की है। नहीं तो मे--- 

उर्मिला --सामन्तवर |--- 

दूसरा दृश्य 
स्थान--कन्नौजके राज-भमवनका एक कमरा 
समय-सन्ध्या 
[ रानी और सयोगिता ] 

रानी---उस समयकी भी कल्पना कर बेटी, जब कि तू नादान 
बच्ची थी। तेरे पिताजीने प्रेम-जलसे सीच सींचकर तुझे इतना बड़ा 
किया, और आज तू उन्हींकी अवहेलना कर रही है * 

| सयोगिता करुण दृष्टिस आकाशकी ओर देखती है | ] 

रानी--जब त बीमार होती थी तो त्रे तुके निगतर छातीसे ही 
चिपकाये रहते थे, कहते थे * कोई भी शक्ति मेरी बेटीकों मुझसे 
अलग नही कर सकेगी । “ निस्तव्ध गत्रिकी शून्य घड़ियोंमें राज-मदिस्मे 
जाकर प्रार्थना करते थे “ प्रभो, मेरी इस छोटी-सी बालिकाको मेरे ही 
पास रहने दो ! ' आँसुओसे मगवानकी मूतिके चरणोको धोकर कद्वते 
थे * भगवन्‌ , मेरी बालिकाको मुकसे न छीनो ! ” गगनके नीरब तारे 
माँक मॉककर महाराजके करुणाभरे शब्दोंको महाशून्यमे विलीन होते 


3 संयोगिता [ दूसरा 


देखा करते थे । परन्तु, श्राज वे सब बाते बीत गईं, आँसू सूख गये 
हैं और वे तारे भी अन्तर्धान हो गये ! 

संयो०--मुमे क्षमा करो माँ ! 

रानी----मैं जानती हूँ इसे तू “ प्रेम” समम बैठी है, परन्तु वास्तवमें 
यह प्रेम नहीं, यह कुछ और ही है। प्रेम मनुष्ययों अन्या कभी 
नहीं बनाता, उसके विवेकको कभी नष्ट नहीं करता | ग्रेम तो 
स्वर्गॉय प्रकाशकी एक किरण ह जो मनुष्यके जीवन-पथको आलोकित 
करती है, उसे चरम सत्यकी ओर ले जाती है । 

सयो०---अबर्य ही मैं अधकारमे भटक रही हैं माँ ! पर्तु,--- 

रानी--इतनी दुरबेल न बन बेटी ! इच्छाओके ऊपर अधिकार 
करना सीख, मानव-जीवनकी सार्थकता इसीमे है कि वह अपने ऊपर 
अधिकार करना सीखे | 

सयो०--परन्तु सो केसे, बताओ मेँ ? 

रानी--बुद्धिसि,---विवेकसे, और केसे बताऊँ बेटी ४ 

[ सयोगिता कुछ सोचती है । ] 

रानी---जरा सोच तो बेटी, कि त्‌ क्या कर रही है ? अपने 
माता, पिता और सारे कन्नोज-राज्यका तू नाश कर देना चाहती 
है; और वह केवल अपने लिए, अपने स्वार्थके लिए, अपनी 
प्रसनताके लिए | 

संयो ०--माँ, में अवश्य अपने ऊपर विजय प्राप्त करनेका प्रयत्न 
करूँगी, पर--- 

रानी--सयममे ही वास्तविक सुख मिलता है बेटी, इसे अच्छी 
तरह समझ ले । तो अच्छा बेटी, में जरा तेरे पिताजीसे मिल आऊँ | 

( रानीका प्रस्थान ) 


श्श्य ] पहला' अंक छ 

[ सुनन्दाका प्रवेश ] 

सुनन्दा---आज उदास क्यो हो राजकुमारी * 

संयो०--में सोचती हूँ बहिन कि-- 

सुनन्दा--क्या सोचती हो ? 

सयो०---कि इस ससारम कोई प्राणी सुखी भी होगा * 

सुनन्दा--सुखी तो वही होगे राजकुमारी, जो कि मायावी 
इच्छाओके जालमें न फंसे हो । 

सयो०--पर इच्छाओके जालमे न फँँसनेकी भी तो एक इच्छा ही 
है बहिन ' 

सुनन्दा--परतु इच्छार्य मी तो दो प्रकारकी होती हैं राजकुमारी, 
--अच्छी ओर बुरी । अच्छी इच्छाएँ मनुष्यके जीवनका विकास 
करती हैं और बुश इच्छाएँ या वासनाएँ उसका पतन । ५ मायाबी 
इच्छाओं से मेरा मतलव उन्हीं वासनाओसे है जो कि उसके हृदयमे 
कभी तृप न होनेवाली तृष्णाकों उकसा कर उसे अशात बना देती 
है और प्यासे मृगफी तरह उसे इस विकेट मरु-भूमिमें तब तक 
तड़पाती रहती है जब तक कि उसका विनाश नहीं हो जाता | 

सयो०--परन्तु, अच्छी और बुरी इच्छाओकी कसौटी क्‍या है ? 

सुनन्दा--जो जीवनको उत्थानकी ओर ले जाती हैं अच्छी हैं 
ओर जो पतनकी ओर वे बुरीं। जिस कार्यके करनेसे जीवनको 
चेतना मिलती है और आत्माको आनन्द, उस कार्यकों हम अच्छा 
कद्दते है और उसकी इच्छाकों अच्छी | नीतिशाब्नोमे उसे ही कर्च॑व्य 
माना है । 

सेयो ०---( ब्याकुछ इष्टिसे सुनन्‍्दाकी ओर देखते हुए ) बहिन, 


<्‌ संयोगिता [ दूसरा 


अधकारसे ढके हुए आकाशमे काले बादल मँँड्रा रहे हैं। मेरे भाग्य- 
नक्षत्रके प्रकाशकों उन्होंने छिपा लिया है | में भयानक अन्धकारमे 
मार्ग टटोल रही हूँ, परन्तु वह नहीं मिलता। बहिन, कया में इस 
महाशून्यमे यों ही नष्ट हो जाऊँगी 

मुनन्‍्दा--मे तो समझती हूँ राजकुमारी, कि तुम राजनीतिकी 
सतरजकी एक गोट बन गई हो । 

सयो०--(_ ठढठी सास खींचकर ) बाहरसे ये महल कितने 
वैभवशाली, सुन्दर ओर शात माद्म पड़ते हैं) लोग समझते द्वोंगे 
कि महलोके भीतर रहनेवाले बड़े सुखी ओर सन्‍्तुष्ट है | परल्तु वे 
क्या जाने कि गम्भीर और शान्त दिखाई देनेवाल इन प्रासादोके 
भीतर राजनीतिके अमानुपिक खंल खेले जाते है! आह ! यदि 
महत्त्वाकाकज्ञी लोग यह समझ सके कि वैमवके पीडे अशान्ति, और 
सम्मानके पीछे दुख ही छिपा रहता है ! सुखके बाचमे रहते हुए 
भी में दु खी हैँ, सब कुछ होते हुए भी असन्‍्तुष्ट हूँ, राजकुमारी 
होनेपर भी बद्िनी हूँ, निर्दोप होनेपर भी आज मेरे ही कारण कन्नौज 
गज्यम अशान्तिकी आग वधक उठी है। 

सुनन्दा--इसमे तुम्दारा कोई दोष नहीं राजकुमारी ! कन्नौज 
गज्यमें जो आग प्रज्यलित हो उठी ह उसके कारण हैं महाराज, 
तुम नद्दी । कन्नोजपतिका दिल्लीपति प्रृध्वीराजसे व्यक्तिगत बेर है, 
इसी कारण थे तुम्हे उनसे विवाह नहीं करने देते | दिछीश्वर कनीज 
राज्यके शत्रु नहीं हैं, न उन्होने कभी कन्नौज राज्यपर आक्रमण ही 
किया है और न कभी इसकी स्वतन्त्रताको नष्ट करनेका प्रयत्न 

सयो ०---यह ठीक है, परन्तु अब तो अशान्तिकी अप्नि प्रज्बलित 


दृश्य | पहला अंक ९, 


हो ही गई है, वह चाहे कैसे भी हुई हो, बहिन, उसे तो अब मैं 
अपने बलिदानसे,--अपने रक्तसे,---ही शान्त कर सकती हूँ ।---यही 
ठीक है, मेरे जीवनके साथ इस अगान्तिका भी अन्त हो जाय । 

सुनन्दा--परतु तुमने यह भी विचार किया राजकुमारी, कि 
आखज-ब लिदान करके तुम महाराज प्रध्वीराजके हृदय-लोकमें कितनी 
भयकर दु खाप्मि प्रश्नलित कर दोगी ! स्मरण रखो, आजकल 
भारतवर्षपर विदेशियोके आक्रमण हो रहे हें । दिल्लीअरके ही कारण 
आज हमारे देशकी कीर्ति ओर स्वतन्त्रता रक्तित है । उनका जीवन 
आज भारतवर्षके लिए बहुमूल्य है | यदि दिल्लीअ्ररका कुछ अ्रनिष्ट 
हुआ, तो याद स्कवो, उनके साथ हमारी स्वतन्त्रता ओर हमारा धर्म 
भी नष्ट हो जायगा, और इसका उत्तरदायित्व होगा राजकुमारी, केवल 
तुम्हारे ऊपर ! 

सयो ०--परन्तु मे क्‍या करें 

सुनन्दा--दिललीधरकी अवॉाद्धिनी बनकर तुम उन्हें कर्तव्य- 
मार्गकी ओर प्रेरित करो । 

सयो०---यह नहीं हो सकता वढिन, यह असम्भव है । पिताजीने 
मुके जीवन दिया है, इसलिए मेरा कर्तव्य है कि उनकी आज्ञाका 
पालन करूँ । मै उन्हे नाराज न कर सकूँगी । 

सुनन्दा---( मुक्करात हुए ) तुम्हारे हृदयमे वैसा ही मोह उत्पन्न 
हो रहा है जेसा कि अजुनके हृदयमे कुरु-क्षेत्रमे अपने भाइयोको देखकर 
हुआ था। परन्तु राजकुमारी, क्या तुम मगवानके उन अमर वचनोको 
भूल गईं हो जिनमे उन्होंने कर्तन्यकों मानव-जीवनका चरम आदर्श 
बताया था * हिन्दुओके जीवनका आदर्श है कर्तव्य-पालन और 


श्२ संयोगिता [ तीसरा 

भीम ०---( दँसता हुआ ) ओर वह तुम्हारे हृदयमें एक आन्दोलन 
मचाकर चली गई * 

परिजय ०---नहीं, वह भी खड़ी खड़ी चचल लहरोकी ओर देखने 
लगी । उसके हाथमे जल-पात्र था | मैने कहा, * बाले, कया तुम 
अपना जल-पात्र मुके दे सकती हो ? ' गम्भीर मुख-मुद्रासे उसने 
वह मुझे दे दिया। मेने खूब पानी पिया परन्तु फिर भी एक प्यास 
बनी ही रही । मैने पात्र लोटाते हुए पूछा, “ तुम्हारा नाम कया है 
बाले ? ? उसने कहा * स्नेहमयी | |--सचमुच वह स्नेहकी साकार 
प्रतिमा थी । 

भीम ०---ओऔर तब तुम हारे हुए सैनिककी तरह वापिस लौठ आये 

प्रिजय०--हैं। | दूसरे दिन हम सीमान्तकी ओर चले गये । 
परन्तु, जब हम विजयी होकर वापिस लोटे तो महाराजसे मैंने पन्द्रह 
दिनकी छुञी ले ली। मे युद्धगे बायल हो गया था। महाराजके 
माज्ञनुसार उसी गॉवके मुखियाके ऊपर मेरी सेवा-झुश्रषाका भार 
पड़ा। लेहमयी उसीकी लड़की थी श्रीमन्‌ !' वस, वह्ींसे मेरे 
जीवनका एक नया अध्याय प्रारम्भ हुआ । 

भीम ०--होठोमे रहस्यमयी हँसीको लेकर वह तुम्हारे पास 
आती थी 

विजय ०--हाँ, वह आती थी एक रहस्यमय हँसीको लिये हुए । 
वह अपने कोमल हाथोसे मेरे घावोको बोती, में अपनेको भूल-सा 
जाता | एक दिन मैने कहा, “तुम बहुत सुन्दर हो ! * उसने 
मुस्कराते हुए कहा “ में बहुत सुन्दर तरहसे तुम्हारे घावोको धोती 
हूँ, इसीलिए न !! मैंने उसका हाथ पकड़ते हुए कहा, «मैं 
तुमसे प्रेम करता हूँ। 


देश्य ] पहला अंक श्३ 

भीम ०---तब उसने क्‍या कहा * 

विजय ०---उसने कुछ नहीं कहा । केवल उसके ज्लिग्ध कपोर्लोपर 
लाली द्वा गई। मस्तकपर पसीनेकी बूँदे मोतियोकी तरह चमकने लगीं। 
उसकी दृष्टि पृर््वापर स्थिर हो रही । उस दिनसे वह मुझसे शरमाने- 
सी लगी | परन्तु, तब में पूर्ण स्वस्थ हो चुका था। मैं भी उसीके 
साथ उसी सरिताकी उन्ही चचल लहरोके किनारे खिली चॉदनीमे 
घूमने लगा । 

मीम०---तो क्या वह तुमसे प्रेम करती थी * 

विजय ०--हों श्रीमन्‌ ! मेने उससे कहा कि तुम दिल्ली चलो । 
वह्ठ तस्यार हो गई | परन्तु, उसके पिताकों सन्देह हो गया और तब 
वह रोक दी गई । उसने बहुत अनुनय-विनय की परन्तु उसका पिता 
न माना | अन्तमे स्नेहमयीने आत्म-घात कर लिया। मै भी वहीं था। 
मृत्युसे कुछ क्षण पहले उसने मुझसे कहा था * मै तुमसे प्रेम करती हूँ, 
परन्तु इस जन्मसे हमारा मिलना असमव्र है, इसीलिए मैने इस 
जीवनका अन्त कर लिया। अब हम दूसरे लोकमे मिलेगे, प्रियतम | ? 
तबसे मे उसकी स्कृतियोकों छातीमे छुपाये हुए अपने इस आहत 
जीवनके दू खद दिनोको काट रहा हूँ । 

भीम---( ठंडी सॉस स्वीचकर ) धन्य हे वह प्रेम-प्रतिमा जिसने कि 
ग्रेमके लिए अपने जीवन तकका उत्सग कर डाला ! 

[ अजयसिहका प्रवेश । मीम ओर विजप सामरिक रीतिसे 
अभिवादन करते हैं। ] 

अजय ०---महाराजकी आज्ञा है कि कुछ चुने हुए सामत वेश 
बदलकर कन्नौज राज-पथकों छोड़कर दक्षिण-पथ होकर चलें। 

भीम ०---दक्षिण-पथ होकर क्यो * 


१४ संयोगिता [ तीसरा 


अजय ० --कन्नौज-नरेशको हमारी चालोका पता लग गया है। 
उन्होंने हमे रोकनेके लिए राज-पथ सैनिकोसे भर दिया है। 

भीम०---तो हमको सो कोस अधिक चलना होगा! 

अजय ०---कोई चिंता नहीं | हाँ, और तुमको महाराजने अपने 
साथ ले जानेके लिए चुना है। मै यहीपर ओर सैनिकोके साथ 
महराजकी शआआाज्ञाका पालन करूँगा। 

भीम ०--मै वहों न जा सकूँगा। सेना-नायक, जिस कन्नौजमे मेरा 
अपमान हआ है उस कन्नौजको न देखनेकी में प्रतिज्ञा कर चुका हूँ । 

अजय ०---परन्तु इस समय तो तुम उस अपमानका बदला लने जा 
रहे हो भीमसिंह ! अच्छा, महाराज ग्रस्वानकी तेय्यागी कर रहे है, तुम 
भी तम्यार हो जाओ। ( अजयसिहका प्रस्थान ) 

भीम ० -बंदला ! प्रतिष्ठिसा | ( (सन हुए ) विजयणिंह, जानते हो 
रणचडीका आह्वान क्यो किया जा रहा ह ? केवल एक ख्रीके लिए, 
--सयोगिताके लिए ! गवर, मेरी तलवार दो | सेनिक ! सेनिक !! 

[ एक सैनिकका प्रवेश ] 
भीम ०--घोड़ा तैय्यार है * 
सेनिक--तैय्यार है श्रीमन्‌ ! 
[ नेपथ्यमे दुन्दुमिकी ध्वनि होती है ] 

भीम ०---छुन लिया विजय # 

बिजय ०--हों, सुन लिया श्रीमन्‌ ! 

भीम ०---क्या सुना * 

विजय ०--दुन्दुभीकी घ्वानि | 

भीम ०---नहीं भोले सैनिक ! वह दुन्दुभिकी प्वानि नहीं है, वह 
है विधवा होनेवाली नारियोका आर्तनाद, अनाथ होनेबाले बालकोंका 


इ्क््य ] पहला अंक १५ 


ले की मा जब ८ बल अडिली- 


चीत्कार, खाली-गोद माताओका रुदन ! समझे * यह सत्र हो रहा है 
केवल एक सत्रौके लिए “--सयोगिताके लिए ! 


चीथा दृश्य 
स्थान--कन्नौजके गजमहलका एक कमरा 
खसमय--दृसग प्रहर 
[ सबोगिता और सुनन्‍्दा ] 

सयो ०--महाराजकी नई आज्ञाके बारेमे तुमने कुछ सुना वहिन 

सुनन्दा--हा सुना राजकुमारी ! 

सयो०--पितृद्रोह, ऊुछद्राह, राजद्रोह, आर न जाने किन 
जिन द्रोहोके अभियोग मुकपर लगाये जा रहे है । 

सुनन्दा--महाराजने क्या तुम्हारी अन्तिम प्रार्थना भा ठुकरा दी ? 

सयो ०--हाँ ठुकरा ठी। स्थयवर्से पहले मे उनसे मिलना चाहती 
थी, इसलिए कि सम्मव हू वे मुझे समझनेका प्रयत्न करे |-- 
सम्भव है में उन्हें समका सकती कि हिन्दू नारी अगर कह्पनास भी 
किसीका वरण कर लेती हे, तो इस जन्ममे केवल उसीकी होकर 
रहती है । दूमरे पुरुषका ध्यान स्पप्तमे भी नहीं करती |--परतु,--- 
( रोने लगती है। ) 
रे हे, क्न्राणियाँ दुर्नल 
नही हुआ करती | राजकुमारी, हमको कठोर बनाओ | में जानती 
हैँ कि इस समय तुम कतैव्याकर्तत्य ओर आगा-निरागाके बीच झूल 
रही हो | १स्‍तु साहसकी आवश्यकता है |--सब ठीक हो जायगा। 

सयो०--पिताजी आज तक न मुझे कभी समक सके और न 
कभी समझ ही सकगे | इसालिए अब मैंने निश्चय कर लिया ह कि में 
ही पिताजीको सममनेका प्रयत्न करूँ | आशाओ ओर इच्छाओंको 








श्द् संयोगगिता [ चौथा 


शत >ं़ः आतड बे. अवध्टचणथ ढ़ लट... औ४७८२५७-५/६०: 





हृदयमें ही समाधिस्थ कर अब में अपनेको राजनीतिकी वेदीपर 
बलिदान ही कर दूँगी बहिन ! 

सुनन्दा--जों राजनीति धमर्मकी उपेक्षा करती है वह राजनीति 
आय ब्लियोंको कभी मान्य नहीं हो सकती। स्मरण रकक्‍्खो राजकुमारी, 
राजनीति अस्थायी है और इद॒लोकिक । धर्म सनातन है और स्वर्गका 
द्वार है । जब धर्म ओर राज-नीतिमे विरोध होता है तब बुद्धिमान 
मनुष्य धर्मको ठुकराकर राजनीतिका पक्त कभी नहीं लेता । 

सयो०---तर्क करके मुझे अपने निः्चयसे न डिगाओ। ठोक़रे 
खानेके लिए मुझे अकेला ही छोड़ दो । भाग्यकी चद्मानोपर मेरी इस 
छोटी-सी जीवन-नौकाको नष्ट ही हो जाने दो, इसे न बचाओ बहिन ! 

सुनन्दा--यह असम्भत्र है। राजकुमारी अब तुम्हारा व्यक्तित्व 
सामान्य नहीं रहा । दिल्लीज्वर प्थ्वीराजके व्यक्तित्में लीन होकर 
तुम्द्यारा व्यक्तित्व भी महान्‌ हो गया है । इस समय, जब कि भारतवर्ष- 
पर बिदेशियोके आक्रमण हो रहे हैं, तुम्हारा जीवन हमारी मातृ-भूमिके 
लिए प्रमावश्यक है । इसे नष्ट कर तुम देश, जाति और धर्मकी 
हानि ही करोगी। 

सयो०---परल्तु में क्या करूँ १ 

सुनन्दा--जो तुम्हारा कर्त॑ब्य है । 

सयो०---जो मेरा कर्तव्य है ? (सोचती है।) 

सुनन्दा--दिल्लीपति प्रथ्वीराज अपने चुने हुए सामन्तोंको लेकर 
दक्षिण-पथसे कन्नौज आ रहे है | गोधूलि-वेलामें वे यहाँ आ पहुँचेगे । 

सेयो ०---कैसे माछ्म हुआ * 

सुनन्दा--महाकवि चन्द बरदाईसे । 


द्क्ष्य ] पहला अंक १७ 


ल्‍५+०३5ल्‍ चल लीन न्‍ल जल पट पन्‍ सन पल + 3 ऑअच्लओ ॥2|>.. तन" ऑन 32आ अचिनचल पल 35. #ॉ > ते अजित 


सयो०---वे यहाँ कब आये * 
सुनन्दा--आज ही |--साधुके वेशमें नगरमें भिक्षा माँगने गये 
हैं | तुमसे मिलेगे | आने ही पाले हैं |--लो, वे आ गये । 
[ नेपध्यका गाना ] 
वीरोंकी सन्‍्तान आ्रनपे जान गेंवाये, 
देश-जातिका मान रखे सर्वस्व रुटाये, 
दो दिनका है जीना मरना, 
कर ले प्राणी जो कुछ करना, 
क्यों बनता श्रनजान, न फिर पीछे पछताये 
बीरॉकी सन्‍्तान आनपे जान गंवाये। 
काम तेरा है कर्तव करना, 
करना है तो फिर क्या डरना ! 
घन घन वह सन्‍्तान देशके काम जो श्राये 
वीरोंकी सन्‍्तान आनपे जान गँवाये। 
ठुमप आँखें लगी देशकी 
६ अआशाएँ ८६ जगी देशकी 
घन्य धन्य बह प्राण, देशपे बलि बलि जाये, 
बीरॉकी सन्‍्तान आनपे जान गँवाये। 
सुनन्दा---अपने सगीतसे असख्य राजपूतोके हृदयोमें बीरत्वको 
जगा देनेवाली उस महाकविकी स्कृतिदायक बाणीकों सुना राजकुमारी ! 
सयो०---यह वाणी मेरी मरी हुई आत्मामें भी नव-जीवनका 
सचार कर रही है बहिन ! वन्य हैं भेरे भाग्य जो आज उनके दर्शन 
ग्राप्त हो रहे हैं | 
सुनन्दा--अच्छा, में उन्हे बुला लाती हँ--- 
संयो ०---हाँ, बुला लाओ बहिन ! 
२ 





श्८ संयोगिता [ चौज् 

[ घुनन्दा जाती है और थोड़े समयके उपरान्त साघुके वेशर्म 
चन्द बरदाईके साथ आती है ] 


सयो०--कविवर, सेयोगिता आपको प्रणाम करती है । 

चन्द ०--सावधान राजकुमारी ! तुम सब ओरसे गुप्त दूतोद्वारा 
घिरी हुईं हो । 

सुनन्दा--मैं द्वारपर खड़ी रहूँगी, तुम स्वच्छन्दतापूर्वक बाते कर लो | 

( सुनन्दाका प्रस्थान ) 

चन्द ०--महाराज पृथ्वीराज तुमस अन्तिम उत्तर चाहते है | 

सयो०--कक्‍्या दिल्लीखवर मुभपर अविश्वास करते हैं ? 

चन्द ० --अविश्वास नहीं, परन्तु थे जानना चाहते है कि कल 
तुम उतना बलिदान करनेके लिए तय्यार हो या नही जितना कि 
समय चाहता है * 

सयो०--क्या इसमें उन्हें सन्देह है ? 

चन्द ०---अच्छा, आज रातको महाराज तुमस मिलेंगे । कल 
स्वववस्के दिन वे अपने सामनन्‍्तोके सहित मृत्युस युद्ध करेगे । 
राजकुमारी सावधान | कलका दिन इतिहासका एक भयानक दिन होगा । 

सेयो०---कविवर, में खूब सतर्क रहूँगी, आप महाराजसे कह 
दौजिए कि सयोगितापर आप विश्वास रक्‍्खें। 

चन्द ०---विश्वास तो है ही राजकुमारी, नहीं तो दिल्लीख़र ब्यर्थ 
रण-चडीका आहान न करते, राज्यके स्तम्भ सामन्‍त और योद्धा 
जान-बूमकर मृत्युकी इस रग-स्थलीमे न आते । तुमपर वे अविश्वास 
नहीं करते, परन्तु यह भी जानते हैं कि नारी-हृदय स्वभावतः ही 
दुबल होता है | मै केवल यही जाननेके लिए आया हूँ राजकुमारी, 


इश्य ) पहला अंक श्र 


रक्त श्रार्यावर्तकी कीर्तिके स्तम्म महाराज प्रथ्वीराजको प्राप्त करनेके 
योग्य शक्ति और साहस तुममे है * 

सयो०---कविवर, महाराजके लिए नहीं, वरन्‌ आर्य नारीके 
आदशैकी रक्षाके लिए मेरे हृदयमे अमित बल ओर साहस आ गया 
है | जीवन रहते भे सीता और पार्वतीद्वारा स्थापित मर्यादाका अवश्य 
पालन करूँगी । 

चन्द ०---राजकुमारी, तुम्हारा यह अलौकिक साहस द्विमालयके 
मस्तकपर अनन्तकाल तक अकित ९हेगा। गगा और यमुनाकी पावन 
लहरे मृदुल स्वर्मे तुम्हारा कीति-गान करेगी और ( आकाशकी ओर 
इंगित करते हुए ) वह अनन्त नील-निलय संदेव उस गौरव-गानको 
प्रतिब्बनित करता रहेगा | आयीवर्त विभुग्ध होकर तुम्हारी गुण- 
गाथा खुनेगा । 





[ सुनन्दा दौडकर आती है। ] 

सुनन्दा--( धीरेसे ) सावधान ! पहरेदारोके बदलनेका समय हो 

गया है । 
[ पहरेदारका प्रवेश ] 

पहरे ०--मेरा यह बेमौकेका आना क्षमा किया जाय राजकुमारी ! 
महाराजने दरबारके बाद ही आपसे मिलनेकी इच्छा प्रकट की है । 

सयो०---अच्छा, सुन लिया । ( प्रस्थान ) 

चन्द ०---तो अब में भी चढूँ राजकुमारी ! 

( दोनों अमिवादन करती हैं । चन्द बरदाई जाते हैं। ) 

सुनन्दा७--पसतु, दिललाश्वर यहाँ कैसे आ सकेंगे ! चारों ओर 

आरी पहरा है | 


घ्‌० संयोगिता [ पॉचचदोँ 


सयो०---क्‍्यो * पूरबके मुप्त द्वाससे तुम उन्हे दक्षिणकी ओरके 
कमरेमें लाना, में वहोंपर उनसे मिल ढेँगी । 

सुनन्दा ०--परन्तु वहाँपर भी तो सैनिक रहते हैं । 

सयो०---कोई चिन्ता नहीं । उनका नायक मेरा विश्वासपात्र है | 
मैं उससे कद्द दूँगी । 

पॉचवों दृश्य 
स्थान--कन्नोजके राजोद्यानके बाहर 
समय-रात्रि 
[ मीससिंह और विजयसिह टहलते हुए आते हैं। ] 

भीम ०--विजय, आज मैं अपनी उजड़ी हुई आशाओके 
खंडड्टरोको अन्तिम बार देखने जा रहा हूँ । सम्भवतः अतीतके उस 
प्रेमके हास-कछोलकी प्रतिध्वनि में वहाँ सुन सकेूँ। 

विजय ०---( कुछ आश्वर्यसे ) श्रीमनू, क्या आपने भा १--- 

भीम ०---हाँ विजय, मैंने भी वही भूल की थी जो कि तुमने की । 
--नहीं, में स्नेहमयीसे उसकी तुलना नहीं कर सकता। स्नेहमयी तो 
ग्रेमकी साजिक प्रतिमा थी ओर वह--- 

विजय---क्या वह अभी जीवित हैं * 

भीम०--जीवित ही नहीं, वे तो अब महारानी द्ोनेवाली हैं। 

विजय ०---तो क्या उन्होंने विद्वासघात किया * 

भीम०---नहीं, विज्ञासवात तो नहीं किया। वह मेरी दी भूल 
थी विजय, जो मैंने असत्मपर विस्नास किया। मैंने उसे पानी समझा 
था, परन्तु वह था जलती हुई मरुत्थलीका ताप,--वह थी मेरी 
मुग-तृष्णा ! 

बिजय०---श्रीमन्‌ , इस मायावी संसारमें असत्यके सिवाय और 
कुछ नहीं। मनुष्य यहाँ आता है ओर दो-चार स्वप्तोमें अपनेकी भूलकर 
फिर चला जाता है ।---यही तो मानव-जीवनकी वास्तविकता है ! 

भीम०---मानव-जीवनके इस दाशीनेक विश्लेषणसे मैं सहमत 
नहीं हूँ विजय ! तत्त्ववेत्ता ऋषियोके लिए भले ही यह संसार असत्य 
हो और यह जौवन स्वप्तवत्‌ , परन्तु मेरे लिए तो यह ससार भी सत्य 
है क्‍यों कि इसी ससारिक जीवनमे रहकर ही तो आत्मा उस परम 
सत्यको प्राप्त करनेका निरन्तर प्रयत्न करती रहती है ।--खैर, ये 
दा्शनिक बाते हैं और हमे,--सम्रामोममें सलझ्न योद्धाओंकी,---इन' 
काल्पनिक बातोमे फेंसे रहना शोभा नहीं देता । 

विजय ०---यह तो राजोधानकी दीवाल है श्रीमन्‌ ) 

भीम ०--हाँ, इसको लॉघकर भीतर चर्ले | 

विजय ० टपरुत्लु- चर 

भीम ०---जो योद्धा जीवनको सदैव हथेलीपर रखे रहते हैं, उन्हें 
किस बातका भय * 

विजय ०--परन्तु कन्नौज-पतिको जो माद्धम हो जायगा कि 
दिल्लीपाति अपने सामन्‍्तो सहित कन्नौजम्ते आरा पहुँचे हैं * 

भीम ०---तुम इसकी चिन्ता न करो विजय ! 

[ दीवाल फॉदकर दोनोंका राजोद्यानमें प्रवेश | 

विजय ०---रजत ज्योत्छाका शुगार कितना मनोहर माद्म हो 
रहा है ! सामने देखिए श्रीमन्‌ , तालाबके शान्त बच्त स्थलपर सुकुमार 
उम्मियोंमे हस कैसी रम्य क्रीड़ा कर रहे हैं ! 

भीम ०--यही तालाब था विजय, जहाँ कि हम भी कसी जल- 

क्ोंड़ा करते थे। वसनन्‍्तकी मोहक रात्रियोमे जब कि झुश्र ज्योत्ज्ा 
समस्त विज्वके ऊपर निस्तब्धताकी एक रहस्यमयी चादर फैलाये हुए 
इस उद्यानके निकुजोमे अपना आगार करती थी, उस समय हम 
दोनों यहाँ आते थे । वह वाँणा बजाती थी और में उस 
सगीतमें अपनेको खो देता था। विजय, हमारी उस क्रौड़ाको 
कोई भी नहीं देख सकता था | हाँ, अविकसित कलियाँ पत्नोके हरित 
अवगुठनमेंसे अवश्य कक झाँक कर देखा करती थीं । 

विजय ०--श्रीमन्‌, ( शक दीघे साँस खींच कर ) प्रेमकी मादक 
हिलोरोंमें प्रेमी इस भौतिक जगतको भूलकर एक अलौकिक 
संगीतमय ससारका निर्माण करते है जहाँ होती है * आत्म-विस्मृति, 
तृप्ति और शान्ति । अपनेको धोखा देनेमे, वास्तविकताको भूलनेमे ही 
तो उस समय आनन्द आता है श्रीमन्‌ ! 

भीम ०---तुम्हारी अनुभूति सत्य है विजय हाँ, जब कि चाँदनी 
उसके झुभ्र उज्ज्वल मुखपर बिखस्ती थी तो मन्त्र-मुग्ध होकर में उप्तके 
रहस्यमय लहराते हुए सामरमे विचित्र भावोकी तरगोकों उठते और 
विलीन होते हुए देखा करता था, परन्तु कुछ भी न समझ पाता था ! 

( दोनों फूछोंके एक निकुजके सन्मुख पहुँच जाते हैं। ) 

भीम ०---( एक ठठढी सौँस खींचकर ) वही फ्रूल हें, वही सुगन्ध 
है, परन्तु हृदय,---वह हृदय नहीं रहा ! विजय, यहीं रजकंरोंमें मेरी 
आकांछ्षायें बिखरी पड़ी हैं --- 

[ तलवार खींचे हुए. चार सैनिकोंका प्रवेश ] 
नायक--आत्म-समर्पण कर दो ! 
विजय ०---सावधान श्रीमन्‌ | 

भीम०--भयकी कोई बात नहीं । ( नायकसे )---नायक, 
हम परदेशी है, नगरमे हमको कहीं भी आश्रय नहीं मिला, अतएच 
यहाँ चले आये | यदि हमारे यहाँ रहनेम॑ तुम्हे कुछ आपत्ति दे तो 
हम जा सकते है । 

नायक---तुमने राजोश्वानमे प्रवेश करके राज-नियमका उछघन 
किया है, अतएव बदी बनकर तुम्हे न्‍्यायालयमे उपस्थित होना होगा। 
आत्म-समर्पण कर दो ! 

भीम ०---नायक, यदि हमारी प्रार्थना तुम्हारे कठोर हृदयकों स्पर्श 
नहीं कर सकती, तो लो बज्ञका यह घात, जो तुम्हारे दानवी 
जीवनको समाप्त कर दे । 

( भीमसिह नायकपर प्रहार करता है। युद्ध दोता है। तीन सैनिक 
धराशायी होते हैं। एक सैनिक भाग जाता है। ) 

रिजय ०---अगर हम पकड़े गये, तो सारा भेद खुल जायगा। 
श्रीमन्‌ , शीघ्र ही--- 

भीम ०--ख्रियोकी-सी यह दुर्बलता वीरोको शोभा नहीं देती । 

[ नेपथ्यमे भय-सूचक दुन्दभि-ध्वनि होती है। दोनों दीवाल फौदकर अदृश्य 

जाते हैं। कोछाहल करते हुए बहुतसे सैनिक आते हैं। ] 

एक सेनिक---वे इस ओर गये होगे । 

दूसरा सैनिक---जल्दी करे 

तीसरा ०---अच्छा उसी ओर चलो | 





( सब जाते हैं ) 

छठा दृब्य 
स्थान--कन्नौजके राज प्रासादका अन्त पुर 
समय-रात्रि 
[ सयोगिता, रानी और जयचद ] 
जय०--सनन्‍्तान मनुष्यकी इच्छाओं और आकाक्षाओंका साकार 
रूप है; इसीलिए तो वह इतने प्रेमसे उसकी रक्षा करता है,---उसके 
लिए अपने जीवन तकको मिटा देता है । बड़ी होकर सनन्‍्तानका यह 
कर्तव्य नहीं है कि वह अपने पितासे, जिसने कि घूप और आँधी 
अपने सिरके ऊपर झेल कर अपनी छायामे उसके जीब्नका विकास 
किया, विश्वासघात करे और उसकी आशाओंको नष्ट कर दे । 
रानी--मर्यादापुरुषोत्तम श्रीरामचन्द्रजीने सन्‍्तानके कतेब्यका जो 
शर्त बतलाया था वह तेरे लिए अर्पारिचित नहीं होना चाहिए, बेटी ! 
हमारे पूर्वजोकी महत्ता इसीमे थी कि सबसे पहले बे माता-पिताके 
ग्राति अपने कर्तन्यका पालन करते थे। 
सयो ०---पिताजी, कर्तव्य-अकत्तव्यको समकनेके लिए मेरे अदर 
अभी विवेकका इतना विकास नहीं हुआ है |आप जो कुछ भी आजा 
देंगे, में उसका पालन करनेका प्रयत्न करूँगी । 
रानी--अ्रयत्न *--इसका अभिप्राय £ 
सेयो०--माँ, भे आज स्पष्ट कहे देती हैँ कि तुम्हारी वह्ट पृत्री 
सयोगिता, जिसपर कि सारे राज्यकी आशाये केद्वित थीं, मर गई है । 
में अब वह सयोगिता नहीं रही । 
जय ०--( कोघसे ) यादि वह सयोगिता मर गई है तो समझ ले 
कि वह पिता भी मर गया है । अब तेरे और मेरे बीच केवल राजा 

ओर प्रजाका सम्बन्ध रह गया है। मेरी आज्ञाकी अवहेलना करना 
राजद्रोह होगा | 

रानी--महाराज ! 

जय०--जिस हृदयमे में सुकुमार बेलोको सींच सकता हूँ, 
उसी हृदयमे मै कैटीली काड़ी भी लगा सकता हूँ। यदि व्‌ 
इतनी नष्ट हो गई है कि पिताका अपमान करे, तो में भी अब 
इतना कठोर हो गया हूँ कि निर्भयतासे तुके कुचल दूँ । 

रानी--महाराज, इतने कठोर न बनिए । सयोगिता अभी नादान 
हैं, उचित और अनुचित नहीं समझती । 

जय ०--मैं उसे यही तो सममा रहा हूँ |! अब उसकी समभमें 
आ जायगा ! ( जयचन्दका प्रस्थान ) 

रानी---छुन लिया बेटी 

संयो ०--हाँ, सुन लिया माँ ! 

रानी---तो ठने अब क्या निश्चय किया है * 

सयो०---अपने कर्त्तव्य-पालनका ही निश्चय किया है माँ ? 

रानी--वह क्‍या £ 

सयो०---कि अपनी आत्मासे विश्वास-घात न करूँगी। चाहे 
मुझे सारे ससारसे भी विद्रोह करना पड़े, तो भी मै उसकी चिन्ता 
न करूँगी | 

रानी--तो क्‍या में यह समझ ३ 
लिए मेरी कोखसे मृत्युने जन्म लिया 
मुझे क्‍या माढ्म था कि ऐेरी बालह्न्य 

प्रलयकी बिभीषिका छिपी हुई है ! में केसे जान सकती थी कि 
अमृतके नीचे हालाहलका सागर लहरे मार रहा है ! 

सयो०---्मा, यदि तुम्हे भी इसीमे सन्‍्तोष है कि आत्म-बलिदान 
करके तुम्हें प्रसन्न करूँ, तो मे आज ही रात पिताके चरणोमे अपने 
इस दुबेह जीवनको समाप्त कर मर्यादा पुरुषोत्तम श्रीरामचन्द्रजीके 
स्थापित सन्तान-करतेव्यका पालन करूँगी ! 

रानी---इस तरह अधीर न बन बेटी ! तरी प्रसनताम ही हमारी 
प्रसन्नता है । तेरे ही सुखके लिए इतनी अतुल वन-राशिको व्ययकर 
स्वववर-मडपकी रचना की गई है | दूर दूर देशसे अनेक राजा आये 
हैं। जो सबसे अच्छा लगे उसीको पति वरण कर लेना । 

सयो०--मेरे सामने अब्र तक केवल दो मार्ग थे आत्मविसर्जन 
या दिल्लीख्वरका पाणि-प्रहण । परन्तु अब मेरे सामने केवल एक ही 
मार्ग रह गया है । जीवनके इस टिमटिमाते हुए दीपककों, जिससे 
कि सारे राज्यमे भीपण अप्निके धवक उटनेका डर है, में आज ही 
रात बुमा दूँगी । 

रानी--आखिर तू इतनी दृढ़ क्यो है * 

सयो०--क्यो कि एक दिन मेने गिरिजाका साक्षी बना कर 
उन्हींको अपना पति वरण कर लिया है। अगर अब मे दूसरेको 
अपना पति चुनूँगी तो अधर्म करूँगी। माँ, मुके यह पाप करनेके लिए 
बाध्य न करो | इस जन्ममे में केवल उन्हींकी पत्नी रहनेकी प्रतिज्ञा 
कर चुकी हूँ । 

रानी---समझी [---सयोगिता, तूने भयकर भूल की है ! 

सयो ०---मुझे उस समय यह माद्म न था माँ, कि इस कारण 





पहला अंक २७ 
सारे राज्यमें ऐसी ज्वाला घधक उठेगी। मैं नादान थी; मेरी भूलके 
लिए तुम ते मुझे क्षमा कर दो । 

[ सुनन्दाका प्रवेश | 

सुनन्दा ०--महारानी, राजकुमारासे श्रवश्य ही भूल हुई है 
परन्तु उस भूलकों तुम एक नई भूलसे सुधारनेका प्रयत्न न करो । 
सावधान ! प्रलयके बादल राजनीतिक गगन-मडलपर डा रहे हैं । 
विनाशकारी तृफान उठनेहीवाला है। तुम्हे सावधानौसे चलना पड़ेगा, 
अन्यथा ये लहलहाते हुए दो राज्य खडहरोमे परिणत द्वो जायँँगे। 
आर्य-जातिकी कीर्ति सदाके लिए लुम हो जायगी ! 

रानी--परन्त घुनन्दा, में कर क्या सकती हूँ * 

सुनन्दा--इन घटनाओको विषमतर होनेसें रोकनेके लिए केवल 
यही एक उपाय गेष है कि तुम राजकुमारीकों महाराज प्रथ्वीराजसे 
विवाह करनेकी अनुमति दे दो | कल्याण इसीमे है । 

रानी--यह अप्तम्भव है सुनन्‍्दा, यह कदापि न हो सकेगा । 

सुनन्दा---यदि यह न हो सकेगा तो महारानीजी, आप अपनी 
आँखों प्रलयका ताडब देखेगी, विनाशका भैरव नाद सुनेगी, कन्नोजके 
राज-पथोमे बीरोके रक्तकी नदियों बहती देखेगी ओर देखेंगीं उनमे 
इबते हुए भारतवर्षके विध्वस्त भविष्यकों ! तुम्हे मालूम हो जाना 
चाहिए महारानी, कि दिल्लीश्वरके वीर सेनिक सीमान्तपर आ पहुँचे हैं । 

रानी--परतु, इस राजनीतिक चालको मैं कैसे रोक सकती हूँ ! 

सुनन्दा--आप भी राजनीतिक चाल खेलिए महारानी ! यह 
मै मानती हैँ कि ऐसा करना महाराजसे विश्वास-घात होगा, परन्तु 
स्मरण रखिए कि महाराजसे श्रेष्ठ है कन्नौज राज्य और कन्नोज राज्यसें, 


जज 

ओेष्ठ है समस्त आर्य-जाति । व्यक्तिगत स्वार्थोक लिए असख्य निरीह 
प्रजाका रक्त बहाना राजधर्म नहीं हे। यदि आप राजकुमारीकी चिंता 
न करें तो न सही, परन्तु, स्वर्गस भी पवित्र जन्म-भूमिकी तो 
चिन्ता कीजिए ! 

रानी---छुनन्दा, इन सब बातोकी कन्पना-मात्रसे मेरा हृदय सिहर 
रहा है | इस समय में कुछ नहीं सोच सकती, में हारी हुई-सी हूँ । 

( प्रस्थान ) 

सुनन्दा--राजकुमारी, मह्यन्‌ परीक्षाका समय है, हृदयको दृढ़ 
करो, भयभीत न होओ, भय मनुष्यकों असफल बना देता है | 

सयो०---बहिन ! 

सुनन्दा--हों, दिल्लास्वर तुमसे मिलेगे | परन्तु, अपनी इस 
डावॉडोल अव्स्थाका उन्हें परिचय न देना। निर्भीकतासे बाते करना। 
उन्हें विश्वास दिलाना कि हमारे ये दो जीवन संदेवके लिए एक 
हो गये है । 

सातवों दृश्य 
स्थान--कन्नौज राजमहलका एक कमरा 
समंय--रात्रि 
[ जयचद, मत्री, सेनापति और सैनिक । ] 

सैनिक--मैंने उन्हे अच्छी तरहसे पाहिचान लिया महाराज, वे 
सामन्ततर भीमसिंह ही थे। उनकी वाणीमे वेसा ही गार्म्मा्य, नेत्रोमे 
बैसा ही तेज, मुखभडलमे वैसा ही ओज ओर हाथोमें बैसा ही कौशल 
था, जैसा कि उस दिन तिरोरीके युद्ध-क्षेत्रम मैने देखा था | 

मन्नी---उसने तुकसे कुछ कहा * 

सैनिक--उन्होंने कहा कि में परदेशी हूँ, नगरमें मुझे कहीं 
आश्रय नहीं मिला, इसलिए यहाँ आ गया । 

जय०--वने उसे कहाँ देखा 

सैनिक--तालाबके किनारेवाले मालती-निकुजके सामने वे अपने 
एक साथीके साथ थे । 

जय ०--उसको अपने साथीसे कुछ कहते हुए भी सुना 

सेनिक ०---महाराज, मैंने उन्हे केवल इतना कहते हुए सुना कि 
यहीं रजकणोमे मेरी आकाक्षाये बिखरी पड़ी हैं। 

जय ०---( सेनापतिसे ) सेनापति, आप नगरके कोने क्रोनेको 
छान डालिए और जिस किसीपर जरा भी सन्देह् हो उसे उसी वक्त 
बन्दी कर लीजिए। 

सेना ०---जो आज्ञा महाराज ! 

( सेनापति और सैनिकका सामरिक रीतिसे अभिवादन करके प्रस्थान ) 

मन्‍्त्री ०---बहुत सम्मव है कि सैनिकन पहिचाननेमे भूल कर दी 
हो। भीमसिंहका इतनी जल्दी यहाँ आ पहुँचना असम्मव है | 

जय ०---नहीं मन्त्रिवर, मुझे पूरा विश्वास हो गया है कि वह 
भीमसिंद ही था। वह चाहे जिस तरहसे आया हो, परन्तु, वह 
आ गया है ओर इस समय कन्नोजमे है। ( कुछ सोचकर ) बह वही 
वह मालती-कुज है जहाँ वह सयोगिताके साथ-- 

मन्‍्त्री ०--तो, इसका अर्थ यही समझा जाय कि दिल्लीके सैनिक. 
कन्नौज आ पहुँचे हैं ! 

जय ०--सममना ही पड़ेगा । 

मन्त्री ०---तब तो यह अलोकिक पराक्रम है महाराज ! 

जय ०---अवश्य | 

मन्त्री--परन्तु परसों ही तो गुप्तचरने सूचना दी थी कि भौमर्सिंह 
सेनाके साथ प्रस्थान कर रहे है। घोड़ेल कन्नौजका रास्ता एक सप्ताइका 
है । इतनी जल्दी उनका यहाँ आ पहुँचना मानुषी पराक्रम नहीं, 
महाराज | 

जय ०-- प्रृध्वीराजकी सभी बाते आश्चर्यजनक हुआ करती 
है मन्त्रीजी ! 

मन्त्री--परन्तु, सीमान्तपर हमारे सैनिक मुस्तैद खड़े है और 
राज्यमें आनेवाले प्रत्येक परदेशीकी जॉच जो कर रहे है ? भीमसिंह 
राज्यके पुराने सामनन्‍्तोमे रह चुके है । प्रत्येक पुराना सैनिक उन्हें 
जानता है । कमसे कम उनका पहचाने गये बिना कन्नोजकी सीमाके 
भीतर आ जाना बिलकुल असम्भव हे । 

( जयचन्द कुछ सोचने लगते हैं । ) 

मन्त्री-- यादे यह बात सच मान ली जाय तो भीर्मासह अवश्य 
राजकुमारीसे मि >नेका प्रयत्न करेगे | 

जय ०--तो चलो, हम भी वहीं चले | सारी बात मादम हो जायगी। 

( दोनोका प्रस्थान ) 
आठवों दृश्य 
स्थान--कन्नो ज-राजमहल . दक्षिणके द्वारके समीपका एक शुप्त कमरा 
समय--रात्रि 
[ प्ृ्थीराज और सयोगिता ] 

पृथ्वी ०---मानवोचित कोमलताको भूलकर आज तक मैं सिर्फ 
कठोरताके साथ ही खेल रहा था | तुमसे यह न देखा गया। प्रेम- 
लोकस तुम मेरे हृदयमे सत्यका प्रकाश फैलानेके लिए उत्तर आईं, 
मैं चकचौंधा गया । मैंने देखा प्रकाशसे उज्ज्वल तुम्हारा अलोकिक 
सौन्दर्य और सुना हृदयको उन्मत्त बना देनेवाला सुमघुर सगीत | 
तुम मानवी नहीं, स्वर्गकी देवी हो सयोगिते ! 

सयो०--ऐसा न कहिए देव, मे तो आपके चरणोंकी दासी 
हूँ, और संदेव कामना करती हूँ कि अनन्तकाल तक आपके चरण- 
कम्रलोकी सेवा करनेका मुझे सौभाग्य मिले । 

पृथ्वी ०---तुम धन्य हो सयोगिते | अब हमारे ये दो अस्फुट स्वर 
एक सुहावनी सगीत-लहरामे मिल गये है | इन्हें कोई भी मनवी 
शक्ति विच्छिन्न नही कर सकती। 

संयो०--देव, प्रारब्ध बलवान है ! 

पृथ्वी ०---कल एक भयानक दिन होगा, सयोगिते ! 

सयो०---नहीं, एक मथुर दिन होगा देव ! 

पृथ्वी ०7--मधुर # 

सयो०---हों, मधुर । परीक्षाका दिन वीरोंके लिए मधुर ही होता 
हैं| कल आपकी वीरता ओर निर्भीकताका एक स्मरणीय दिन होगा। 

पृथ्वी ०---अवश्य ही कल्का दिन मेरे जीवनका एक स्मरणीय 
दिन होगा। सयोगिते, कल तुम समस्त कन्नौज-राज्य-शक्तिकी उपेक्षा 
कर मुझे-..- 

[ सुनन्‍्दा दोइकर आती है। ] 

सुनन्दा--राजकुमारी सावधान! महाराज और मभत्री तुम्हारे 

कमरेकी ओर गये है | दिल्लीख़र, अब आप जाइए । 
पृथ्वी ०---अच्छी बात है। पाँच सो सामन्‍्तोको लंकर कल मैं 

सिंहद्दारपर तय्यार रहेँगा | 

सयो०--देव, में भी तेय्यार रहूँगी ! 

घुनन्दा--महाराज, शीघ्रता कीजिए । 

सयों ०---देव ! 


चर संदोगिता [ रवाँ 

पृथ्वी ०---सयोगिते | ( पृथ्वीराजका प्रस्थान ) 

सयो०--पिताजीको माछूम तो नहीं हो गया * 

सुनन्दा--पाँच सा सामन्‍्त आये हैं! सम्भव है कि गुप्तचरोंका 
किसीपर सन्देह हो गया हो । 

संयो ०---तो--- 

सुनन्दा--नहीं, इन गुप्त बातोंके ख़ुल जानेपर भी महाराज 
दिल्लीशवरकी शक्तिको रोकनेमे असमर्थ रहेगे। उनका रण-रोद रूप 
अभी तुमने नहीं देगा राजकुमारी, वे बड़े ही भयानक है | 

सयो०---क्यो न हो बहिन, उन्हीके पराक्रम और वीर्बके कारण 
तो आज आर्य-जातिकी कीर्ति सुरक्षित है, नहीं तो-- 

सुनन्दा--( धीरेसे ) मन्त्री ! 

[ मन्त्रीका प्रवश ] 

मत्री ०---क्यो, तुम किसीकी प्रतीक्षामे तो नहीं हो राजकुमारी £ 

संयो०---नहीं तो मत्रिवर ! 

मत्री ०---आज कितनी मनोहर रात्रि है ? 

संयो ०---हाँ, मत्रिवर ! 

मत्री ०---अभी मुझे एक बातकी याद आ गईं। 

सयो ०---कौन-सी बात ? 

मत्री---जब तुम बहुत छोटी थीं, तो एक रातको तुमने नक्षत्रोंकी 
ओर सकेत करते हुए मुमसे पूछा, ये क्या हैं * 

सयो०---( हँसते हुए) तो आपने क्‍या कहा था मत्रिवर * 

मत्री--मैं स्वय नहीं जानता था कि वास्तवमे वे क्‍या हैं | परन्तु 
तुम्हें बहलानेके लिए मैने कह दिया--बेटी, ये स्वरगंके दीपक हैं 

जिनके ग्रकाशमे तुम्हारी ही तरह सुन्दर, छोटी छोटी देव-बालायें 
बेला करती है| मेंने तुम्हे तो बहला दिया परन्तु स्वय विचारमें पड़ 
गया कि आखिर ये है क्‍या ? वादको एक विद्वान्‌ ज्योतिषीने मुझे 
समझाया कि ये सब दुनियाये है जिनका आकार हमारी दुनियासे भी 
कहीं बडा है | मुझे बड़ा आश्चर्य हुआ | कितना विश्ञाल, कितना 
कह्पनातीत ओर कितना रहस्यमय है यह ब्रह्माड ! परन्तु, बादको मुमे 
मालूम हुआ ।कि इस ब्रह्माइसे भी अविक रहस्यमय एक वस्तु है | 

सयो०--बह क्या * 

मत्री ०--ञत्री । राजकुमारी, री रस्यका एक अनन्त सागर है 
जिसकी कि थाह अभीतक कोई न पा सका । (मन्‍्स्री मुस्कराते हैं। ) 


नवों दृश्य 
स्थान--कन्नोजका दस्बार 
समय--दो प्रहर 

[ जयचद क्रोधमे इधर उधर टहछ सटे है। सेनापति और मतन्नी खडे हैं ] 

जय ०--में उसे चाहता हूँ, जीवित हो या मरा,--सेनारपति, 
कन्नोजराज्यके गोरवक। अपमान कर उसने मेरे हृदयमे आग सुलगा 
दी है। अब में उसीके रक्तसे इसे बुकाऊँगा । 

सेनापति---महाराज, मेने पाँच हजार चुने हुए सवारोकी उनका 
पीछा करनेके लिए भेज दिया है | अभी दस हजार सैनिकोंको ओर 
लेकर स्वयं मे भी जाता हूँ। यदि सीमान्ततक वे बदी न बनाये जा 
सके तो मे वहीं रुक कर आपकी आज्ञाकी राह देखेंगा । 

जय०---मेरी आज्ञाकी राह देखनेकी कोई जुरूरत नहीं । तुम 
उसका पीछा करते जाना। मेरे अनादरपर प्रसन्न होनेवाली उस 

दिल्लाकों ऐसा विध्वस्त करना जिससे कि उसका कुछ भी शेष न 
रहे । ( कोधमे इधर उधर टहलते हैं ) मन्त्रीजी, उसके हाह्मकारमें में 
सुनूँगा आनन्द-सगीतका स्वर, और उसकी रक्त-घारमे पाऊँगा जीवन- 
दायक अमृत ।---सेनापति, शीघ्रता करो । 

मन्त्री---ठहरिए सेनापति,---मद्याराज, हमारे सैनिकोंका शन्रुओंकी 
राजधानीमे प्रवेश करना भयसे खाली नहीं । वे बहॉकी परिस्थितिस 
अनभिक्ञ हैं । यदि अत्रुओने पथोको तोड़कर या रोककर उन्हे बंदी 
बना लिया तो ” महाराज, जब तक कि सप्रामकी पूरी तैय्यारी नहीं 
की जाती तब तक युद्धके लिए जीघ्रता करना राजनीति नहीं । 

जय ०---अच्छा सेनापति, राज्यकी सीपाके अन्दर ही उसे बदी 
बनाओ । यदि दुर्भग्यवण वह सीमान्त तक न पकडा गया तो तुम 
यहीं रुक जाना । में शेप सेनिकोकों लेकर आता हूँ। भावी कार्य- 
क्रमंक विषयमें फिर सोचा जायगा। 

सेना ०---जो आज्ञा महाराज ! 

( अस्थान ) 

जय ०---( कुछ सोचकर ) कभी कभी सोचता हूँ, ससार कितना 
रहस्यमय है ! छुलनाये सदैव अपना मायादी खेल दिखाकर मनुष्यकों 
वेसुध बनाये रखती हें । वह वास्तत्रिकताकों भूलकर असत्यपर 
विश्वास करना सीख जाता है और जब वह असत्यके पीछे भटक भटक 
कर पतनके गढ़ेमे गिर पड़ता है तब उसे चेतना आती है,---तब 
वह समम पाता है कि वह सब मुग-मर्रीचिका थी |--पर्तु त्तब 
तक वह समझना सब व्यर्थ हो चुका होता है, मत्रीजी ! 

मन्त्री--महाराज, अकमेण्य बना देनेवाली ये बाते क्ृत्रियोचित 


इश्य ] पहला अंक श्ष 


सपटक अऑधखजीपल+ 2 तल क्‍ज5 जल. 


नहीं । मैं जानता हूँ कि कमी कभी असफलता मनुष्यको विचलित 
कर देती है । वह ऐसी अवस्थामें ससारको सम्नव॒त्‌ मिथ्या समझने 
लगता है और अपनी अभिलाषाओंको मंगतृष्णा, परन्तु, हृदयको दड़ 
करनेसे वीर पुरुष शीघ्र ही ऐसी मनोदशापर बिजय प्राप्त कर लेते 
है। वास्तवमे ये सत्र वौरताकी परीक्षाएँ होती हैं महाराज ! 

जय ०---मन्त्रिवर, यह मेरी परीक्षा नहीं, यह तो मेरा विनाथ 
है । त्रिष मेरे गलेके नौचे उतर चुका है। मेरी मानसिक स्थिति 
विचलित हो चली है, ओर यह मेरी कायरताका नहीं, मृत्युका चिह्न है ! 

मन्त्री ०---महाराज, दिल्लीपतिकी इस अमानुषी चोटसे राज्यकी 
स्थिति अस्थिर हो रही है । यदि राज्यके आधार-स्तम्म आप ही अपनी 
स्थितिको विचलित कर बैठेगे तो उसका विनाश अनिवार्य है । यह 
मैं जानता हूँ महाराज, कि आपके हृदयपर मयकर प्रहार हो चुका 
है, परन्तु, राज्यके हितके लिए आपको अपने हृदयकी वेदना दृदयमें 
ही दविपा रखनी चाहिए । 

जय ०---ठीक कहते हो मत्रीजी, में अपने इन असहाय आऑँसुओंको 
किसी शून्य निर्जन स्थानके रज-कणोमे बिखेर दूँगा ताक लोग मेरे 
इृदयके इस उद्वंगको न जान सके | 


दसवें दृश्य 
स्थान---कन्नोज राज-महलका अन्त पुर 
समय--तीन पहर 
[ रानी चिन्तामे बैठी हुई हैं। सामने सुनन्‍्दा खडी है। ] 
सुनन्दा--जैसे ही राजकुमारीने स्वर्णा-मू्तिके गलेमें माला पहिनाई 
'ैसे ही दिल्ली धरने उनको अपनी बलिष्ठ भुजाश्रोंसे उठाकर घोड़ेपर' त्रिख 


६ संयोगिता [ दसवाँ 


के... रबर संण>अतजत जात 


लिया ओर तुरन्त ही विद्यद्वेगस वे क्षितिजकी छातीको चीरकर बिलीन 
हो गये । असख्य कण्ठोंमेंस ५ दिल्लीखर प्ृथ्वीराजकी जय | की घ्वानि 
निकल पड़ी । वायु-मडल प्रतिर्थानिसे गज उठा । उनके विख्सनीय 
अश्बारोही सामनन्‍्त भी शत्रुओके हृदयोको चेंकाते हुए प्रृथ्वीके शांत 
चक्ष'स्थलको कम्पायमान करके निकल गये । कन्नोजकी शाक्ति उस 
देवी पराक्रमके सामने किंकर्तव्य-विमूढ़ हो रही | 

रानी---छुनन्दा, यह सब कुछ मेने अपनी ओखो देखा मैने 
देखा वीरत्वकी उस साकार प्रतिमाकों' ओफ, कितनी निर्भीकता, 
कितना पराक्रम ! 

सुनन्‍्दा--महारानी, आपने उनका पूरा पराक्रम अभी नहीं देखा। 
उन पॉच सौ सामन्‍्तोका पीछा कन्नीजके पॉच हजार अखारोही सैनिक 
कर रहे है और अभी सेनारपति और भी दस हजार सैनिकोको लेकर 
गये हैं । भयकर परीक्षा तो अब होगी । 

रानी---सत्यवती, अगर अब सयोगिता-- 

सुनन्दा--यह अप्म्भव है महारानी ! दिल्लीखरकी शक्ति तूफानी 
सागरकी ग्रचड लहरोकी तरह है, और जेसे उन लहरोपर विजय 
ग्राप्त करना मानवीय शक्तिके परे है, वेस ही दिल्लीपतिका सामना 
करना भी कल्नौज-राज्यकी शक्तिके परे है । 

रानी--पिताके हृदयपर चोट पहुँचाकर उसने बड़ा अत्याचार 
किया दे, परन्तु, फिर भी मेने उसे क्षमा कर दिया सुनन्दा! 
न्यायपर माताके हृदयने विजय ग्राप्त की । 

झुनन्दा--परन्तु महारानी, आपने अपनी उस रास्ता मूली हुई 
पुत्रीकों आशीवाद तो नहीं दिया ! 


बज. अंडा शज। अफजचलओ तन >5 ल्‍ऑ्न्‍लजसी +3+ 5४ ढ अन्‍ज ता ऑजडिलबल अटल 


* का 
द्त्व] पहला अक हर 

रानी--म॑ इतनी योग्य नहीं कि दिल्लीखरकी महारानीकों कोई 
- आशीवाद दे सकूँ | यदि होती तो आज ऐसे उत्सबके दिन कन्नौजके 
पथोंमे शोककी अंवेरी न छाई होती, क्षितिजमे बबडर न उठता, 
सूफ़ान न चलता, बिजली न गिरती ! 

सुनन्दा--महारानी, ब्रिजली गिर चुकी है, इसलिए तृुफान भी 
चान्‍्त हो गया हे, बादल भी फठ गये है। अब इस स्वच्छु वायु-मएडलको 
फिरसे अन्वकारमयथ ने बनाइए । अपनी उस पथ-श्रात पुत्रीकी 
कल्याण-कामनाके लिए उसे शान्त ही रहने दीजिए, नहीं तो वह 
क्षुद्र छुकुमार जीवन नष्ट हो जायगा। 

रानी--आह रे माताका छदय ! त्‌ सतानके अपराधोंसे क्षुब्ध 
होकर भी अन्तमे उसे ग्रेम ही देता है ! 

सुनन्दा--महारानी, बिना आपकी आज्ञाऊे राजकुमारीने जीवनके 
नवयुगमे प्रवेश किया हे ) आप उन्हें आशीवाद दीजिए, नहीं तो 
राजकुमारी मेंकवारम हो डूब जायेंगीं। 
त्‌ दिल्ली जा ओर संयोगितासे कह्द कि 
तेरी मॉका आशीर्वाद है, त्‌ संदेव सुखी रहे । 

सुनन्दा--महारानी, राजकुमारी तभी सुखी रह सकती हैं जब 
कि दिल्लीख्वरकी मानसिक स्थिति ठीक रहे और वह तभी ठीक रह 
सकती है जब कि कन्नौजकी सेना वापिस बुला ली जाय। राजनीतिक 
वायुमण्डल जब शान्त होगा तभी वे शान्‍त हो सकेगे । 

रानी--अच्छा सुनन्दा, में महाराजाकों सममानेका प्रयत्न करूँगी 
कि वे भी मेरी तरह अपनी संयोगिताकों क्षमा कर दें। सभव दे, 
उनका वह कुचला हुआ प्रेम फिरसे जाग उठे । 








इ्ट संयोगिता [ दतवों 

[ दासीका प्रवेश ] 
दासी--महारानी, महाराज युद्ध-दोत्रम जा रहे है और आपकी 
प्रतीक्षा कर रहे हैं। 
रानी---सुनन्दा, मे जाती हूँ। तेरा दिल्ली जानेका प्रबन्ध कर 
दूँगी, परन्तु पहले महाराजसे मिल आती हूँ । सम्भव है, वे मेरी बातको 
मान जायें। ( रानीका प्रस्थान ) 
सुनन्दा--मातृ-हृदय, तू वन्य है | विष पीकर भी तू सतानकोः 
अमृत देता है | धन्य हो ससारकी माताओ ! तुम धन्य हो ! 


दूसरा अंक 
पहला दृश्य 
स्थान--दिल्लीमे सेनापति अजयसिहका मकान 


समय--दोपहर 
[ मीमसिह और विजय ] 


भीम ०--विजय, दुभोग्यने सदेव मेरा पीछा किया। आजतक 
कमी मैंने शान्तिसे एक क्षण व्यतीत नहीं किया । एक दुःखके बाद 
दूसरा, दूसरेके बाद तीसरा दुखोका तॉता भेरे जीवनके साथ लगा ही 
रहा | जिससे मेने प्रेम किया उसने मुझे टुकराया, जिसने मुझसे 
ग्रेम किया उसे समयने अपने निर्दय हाथोंसे छीन लिया । जिद 
समय ससारने मुझे अपमानित किया, मेरी ही बहिनने मुझे देशद्रोही 
कहकर छोड़ दिया सेनापति अजयसिंहने मुझे अपने क्िग्ध प्रेमकी 
छायामे आश्रय दिया। परन्तु क्रूर विधातासे यह न देखा गया । 
निर्मम होकर उसने मेरे आश्रय-तरुको उखाड़ दिया और एक बार 
फिर मुझे इस अनन्त आकाशकी छायामे असहाय बना दिया। 

विजय ०---श्रीमनू, उनका जीवन वन्य हे । उन्होंने केसी 
वीरतासे अपने देशके गौरवके लिए आत्मोत्सर्ग किया ! 

भीम ०---यदि यही बात होती तो मुझे दुःख न होता। परन्तु 


8० संयोगिता [ पहला 


ऋनजज चल ४ 


तुम नहीं जानते कि हमारे देशके कर्णाधार प्राय, अपने स्वाथोपर 
राष्टीयताका आवरण डालकर हमे उनकी पूर्तिका साधन-मात्र बना 
लेते हैं। भला सयोगिता-हरणमें जो इतने सामनन्‍्तोका रक्त बहाया गया 
है, उससे हमारे राष्टका क्या भला हुआ ” सयोगिता दिल्लीश्वर प्रथ्वी- 
राजसे ग्रेम करती है जिसका मूल्य उन्होने अपने चुने हुए सामन्तोंके 
सर कटवाकर दे दिया |--वस, इतना ही ' 

विजय ०---( कुछ सोचकर ) सचमुच ही दिल्लीख़रने यह सब 
अनुचित किया । 

भीम ० --मुझे जब उमिलाका व्यान आत है तो में सिहर उठता 
हूँ। में उसे कैसे मुंह ठिखाऊंगा ' सीमान्तकी ओर ग्रस्थान करनेते 
पहले मेने उससे प्रतिज्ञा की थी कि मे जीतेजी सेनापतिपर गख्रका 
एक भी आघात न होने दूँगा, परन्तु, मेरी ही आँखोके सामने यह 
बज़ाघात हुआ और में असहाय मूर्तिके समान खडा हुआ देस्ता रहा ! 

विजय ०---इसमे आपका क्‍या दोप है श्रीमन्‌ * आप स्वय 
सेनापतिकी आज्ञानुसार ही तो महाराजके साथ आगे गये थे ओर 
वे स्वथ शत्रुओकी गतिको रोकनेके लिए पीछे रह गये थे। उसी सघर्षमे 
उन्हे वीर-गति प्राप्त हो गई । आप तो उस समय वहाँ उपस्थित भी न थे ! 

भीम ०--परलन्तु मेरा वहाँ रहना तो आवश्यक था | 

विजय ०--परन्तु, सेनापतिकी आज्ञाका उल्घन करना भी तो 
सैनिक मर्यादाके विपरीत है * 

भीम ०---ठीक कहते हो विजय, परन्तु प्रेम मर्यादासे कही बढ़कर 
होता है | अब में उर्मिलासे किस मुँहसे कहूँगा कि सैनिक-मर्यादाकी 
रक्षा करनेके लिए मैने प्रेमको ठुकरा दिया 


इब्थ ] दूसरा अंक छर्‌ 


विजय रो आपने जान-बूककर तो ऐसा किया नहीं । 

भीम०-+परल्तु में उर्मिलाको फेसे विश्वास दिला सकूँगा कि 
अनजानमे मुझसे यह भयकर भूल हुई हे ? आह ! उसने उन दो 
भोली भोली आओंखोको मेरे मुहपर गडाये हुए अपने पिताका जीवन-रछस 
मॉगा था ! बह जानती थी कि सेनापतिका जीवन सकटमें है। 
मैने उससे प्रतिज्ञा की थी कि मै उनके साथ रहूँगा, परन्तु सब व्यर्थ 
ह्र्ञ्र । अब तो वह यही सममकेगी कि--- 

[ उम्मिलाका प्रवेश ] 

उमिला---( अवरुद्ध कठते ) सेनापति ! 

भीम ०---( चौककर ) कौन “ उरमिला ! 

उर्मिला--नहीं, में उलठा नहीं समझेगी | इसमे तुम्हारा कुछ 
दोष नहीं | तुमने अपनी मर्यादाका पालन किया और पिताजीने 
अपने कर्तवब्यका | 

भीम ०---उामिला ! 

उर्मिला--भाग्य-चक्रकी गतिको कोई भी नहीं रोक सकता। 
सेनापति, मेरी ऑग्वोंके सामने ऑवेरा छा रहा है ! 

( उर्मिछा लटखडाकर गिर पदती है। ) 


दूसरा दृश्य 
स्थान--दिल्लीका राजोयान 
समय- रात 
[ सयोगिता एक निकुजके नीचे बेठी हुईं गा रही हे । ] 
बन्द्र-किरनसे पूछा मैने-- 
 देखा,- उनको £ ” 
बोली, ' किनको ? 


कं... 3 न जे 


४२ संयोगिता [दूसरा 
फिर हँली, खिलखिला उठे गगनमें तारे 
मैँ मरी लाजके मारे । 
था बनमें पछी बोल रहा, 
शा पवन विपिनमें डोल रहा, 
पूछा मेने, देखा उनको ? * 
बोले, ' किनको ? 
फिर बे हँसे, खिलखिला उठे विपिन-बन सारे, 
मैं मरी लाजके मारे । 
मै लाजों मरी, 
निराशा भरी, 
थकी-सी बेठी थी मन मारे । 
अचानक अंखिं मेरी रूपी, 
चेतना डूबी सपनेमें 
बाहरी बातें हुई विलीन 
स्रो गई जब भे अपनेमें 
देखा मेंने-- 
ढूँढा जिनकी बन-उपवन 
मन बसे वे प्रीतम प्यारे 
में मरी हथके मारे । 
[ एथ्वीराजका प्रवेश ) 
पृथ्वी ०---महारानी ! 
सयो०---( चौंकते हुए.) ग्रह, आप ! आइए स्वामी | मे कबसे 
आपकी प्रतीक्षामें बैठी हुई हूँ । 
पृथ्वी ०--मुझे अब माठुप हुआ कि प्रृथ्वीकी निस्तव्ध छातीके 
नांचे विस्फोट दविपा रहता है, समुद्रकी शीतल सतहके नीचे वाडवकी 
ज्वाला धधकती रहती है । 


ड्श्य | दूसरा अंक छ३ 

सयो०--प्रियतम, तभी तो यह अद्याण्ड रहस्यमय कहलाता है ॥ 

पृथ्वी ०--हाँ, अवश्य रहस्यमय हैं । नहीं तो एक कोमल दुर्बल 
नारी एक विशाल राज्यकी महती शक्तिका तिरस्कार कैसे कर सकती * 
मैं अब समझ गया कि स्रियोको 'अबला' कहना कितना भ्रमात्मक है ! 

सयो०---जब कि आकाशमे षोडश कलायुक्त चन्द्रमा हँसता हो, 
चारों ओर निस्तब्धता छाई हुई हो,--ऋलोके कुजोमे भोरे गुजार 
रहे हों, हृदयको उन्‍्मत्त बना देनेवाली वसन्तकी रात्रि मागती हुई 
जा रही हो, तालाब॒की सुकुमार लहरोपर चौँदनीका श॒गार हो रहा 
हो, मलयानिल किसी रहम्यमय संदेशको सुनाता हो, और जाविनके 
दो साथी नयनामिराम प्रकृतिके बीचमे हो, उस समय नीति, ज्ञान 
और शाज्की बाते तो नहीं की जाती हे स्वामी ! 

पृथ्वी ०---सममा संयोगिते ! 

सयो ०--स्वामी, मलयानिलके सुकुमार कोकोमे ये अस्फुट कलियों 
कितनी मस्त होकर झूम रही दे ! आह ! कितनी ठुभावनी रात है ! 
आसमानके तारे मदभरे नेत्रोसे कक रहे है। 

पृथ्वी ०--सयोगिते, तुम कितनी सुन्दर दिखाई दे रही हो |! 
स्वर्गकी देवाकी तरह प्रेमके रथपर बैठकर तुम मेरे इृदयकों सरस 
बनानेके लिए यहां आई हो | 

सयो०---प्रियतम, हमारे हृदयोकी गगा-यमुना मिल गई हैं, 
अब यही कामना है कि इस पवित्र सगमके किनारे तुम्हारी छायाके 
नीचे बैठी हुई प्रेमके गीताकी माल गूँथा करूँ | तुम युद्धमे विजयी 
होकर लौटा करो और में तुम्हारे उन्नत ललाटपर विजय-तिलक 
लगाकर उन गाौत-मालिकाओको पहिनाया करूँ । 


छठ संयोगिता [ दुसरा 


ज जज बज विज 5 


पृथ्वी »---असफलताओं ओर निराशाओंसे भरी हुई इस मरु- 
भूमिको तुमने मेरे लिए स्वर्गभूमि बना दिया। सयोगिते, तुम 
मानवी नहीं देवी हो । 

सयो०---स्वामी ' 

पृथ्वी ०--मेरे हृदयकी रानी ! 

सेयो ०---स्तरामी, अब हम बहिन सुनन्दाको यहाँ बुला लेना चाहिए । 

पृथ्वी ०---तुमने यह तो कभी बताया नहीं कि सुनन्‍्दा कौन है 

सयो०---वह ख्वर्गकी देवी है स्वामी, उसीके कारण तो हमे 
आजका दिन देखनेको मिला है। उसके हृदयमे संदेय दु खका सागर 
हिलोरे मारता रहा है, परन्‍्त फिर भी उसके अबगेपर म्मित॒की 
रेखा बनी रही है । भाईका अपमान, ओर विछ्धाह संदेव रह रहकर 
उसके जीवनको जलाता रहता है | माहछूम नहीं वे कहों है,---ओर 
जीवित भी है या नहीं * 

पृथ्वी ०---उसका भाई ? क्‍या हुआ उसका * 

संयो०---उसके भाई कन्नाजम सेना-नायक थ | पिताजीस न 
बननेके कारण उन्हे निवासनका दड दिया गया था। उनका नाम 
था भीमसिंह । 

पृथ्वी ०--भीर्मासह * (कुछ सोचकर )-..हा, भीमसिंह ही तो पहले 
कन्नौज राज्यमे सेनिक था ।---तुमने क्या कहा *--सेनानायक था ? 

सयोगिता---दाँ, सेनानायक थे | उनके समान वीर और निडर 
वहाँ कोई न था । 

पृथ्वी ०---भीमसिंह अवश्य असामान्य योद्धा है ।--हाँ, अवश्य 
वही भीमसिंह है ।--सयोगिते, वह मीमसिंह तो हमारे यहाँ उप- 

सेना-नायक है ओर अब सामन्‍्त अजयर्सिहकी मृत्युके पश्चात्‌ वह 
सेना-नायक बना दिया जायगा । 

सयो०---( साश्र्य ) सच * 

पृथ्वी ०--होँं, बिलकुल सच है । 

सयो ०---( एश्वीराजके गछेमे हाथ डालते हुए ) आज में कितनी 
प्रसन्न हूँ ! आज मेरे जीवनका सबसे शुभ दिन है स्वामी ! भाईके 
आहशांवरदिकी छायाके नीचे हमारा शुभ मिलन हुआ | अब हमें बहन 
सुनन्दाकी अबग्य बुला लेना हे । 

[ प्रथ्वीराज सयोगिताओों बाहु पाशम बद्ध कर लेते हैं। 


तीसरा हृदय 


स्थान--दिल्लीका गजोद्यान 
समय--प्रभात 
[ भीमसिह ओर विजय टहल रहे हैं। | 


भीम०--विजय, आज विलीख़रकी अरधाड्जिनीने मुके अपने 
चरणामे उपस्थित होनेकी आज्ञा दी ह। 

विजय ०--हों श्रीमन्‌ ! इसका अर्थ यही है कि उनके हृदयमे 
आपके लिए वही-- 

भीम ०---( एसकर ) तुम्हारे इस भोलेपनके कारण ही तो में तुमसे 
प्रेम करता हूँ | तुम जितने बीर हों उतने ही सीधे, और जितने 
पराक्रमी हो उतने ही भोले। सचमुच में ऐसे ही लोगोको प्यार 
करता हूँ विजय ! श्र 

विजय ०--धृष्टता क्षमा हो श्रीमन्‌! मैंने तो उसका अर्थ यही 
समझा और अब मी यही समझ रहा हू। 

भीम ०---तुम अर्थ सममनेमें सदेव भूल किया करते हो। 
विजय ०--तो महारानीका आपको बुलानेसे कया अभिप्राय है! 
भीम०---केवल मनोरजन ! दिल्लीकी राजराजेश्वरी यह देखना 
चाहती है कि मरे हुए हृदयकों लेकर एक मनुष्य केसे जीवित 
रहता है * 
[ दारीका प्रवेश ] 
दासी--सेनापतिके चरणोंमे दासीका प्रणाम ! महारानी आ रही हैं । 


( प्रस्थान ) 
भीम ०--अच्छा विजय, तुम उत्तर-द्वारपर मेरी प्रतीक्षा करना। 
विजय ०---जो आज्ञा । ( प्रस्थान ) 


[ भीमसिह् गम्भीर मुद्रा बनाये हुए टहलते हैं। ] 
[ सयोगिताका प्रवेश ] 

भीम ०--दिलीखरीके चरणोमे राज्यके एक क्षुद्र सेवकका प्रणाम ! 

सयो०---( साश्चर्य ) यह क्या कहते हो भाई ? मैं तो तुम्हारे 
लिए बही सयोगिता हूँ जिसके साथ तुम खेला करते थे। यदि तुम 
अब मुझे इस तरह सम्बोधन करोगे तो मुझे दुख होगा। में 
चाहती हूँ कि तुम मुझे सयोगिता ही कहो | 

भीम०--मसहारनी, हमारा सम्बन्ध अब केवल राजा और प्रजाका 
है। आपको मुझे सज-मर्यादा तोड़नेके लिए लाचार न करना चाहिए। 

सयो०--फिर वही बात | हमारा सम्बन्ध क्‍या केवल राजा 
और पग्रजाका ही है भाई * 

भीम ०---हों,, महारानी ! 

सयो०--ऐसा न कट्दो भाई, हमारा सम्बन्ध राजा और ग्रजाका 

ख्े 

नहीं,--हमारा तो वही पुराना सम्बन्ध दे । क्‍या तुम वह सब 
भूल गये * 

भीम ०--हों, भूलना ही पडा । मेरे लिए अब वह सब विगत 
इतिहासका एक दु.खद पृष्ठ है । 

सयो ०--यदि पिताजीने तुम्हारे साथ अन्याय किया, तो यह 
कहाँका न्याय है कि उसका दड तुम मुझे दो “ और यदि मुझे ही 
दण्ड देनेमे तुम्हे सुख होता हो तो मुझे वह भी स्वीकार होगा; 
परन्तु मैं भीख मॉगती हैँ कि मुझे यह अप्रिय दड न दो ! 

भीम ०--दिल्लीख़रकी अप्धिनीकों ऐसी बाते शोमा नहीं 
देती । आप कीर्तिके शिखरपर हैं और मे उस कीतिकी रक््ताके लिए 
क्रेबल एक वैतानिक सैनिक । उस कीर्तिका आदर आप भले ही न 
करे, परन्तु मुझे तो करना ही पड़ेगा ! 

सयो०---आखिर यह तो बताओ भाई कि मुकसे ऐसा कौन-सा 
अपराध बन पड़ा है 


भीम०---कन्नौजमे असन्तोपषकी आग जलाकर आप पूडुर्ती हैं 
कि अपराध क्या हुआ है ? आज देशके असख्य दीपक बुक गये हैं, 
असख्य निरीह बालकोंके सिरोसे छुत्र उठ गया है, असख्य नारियाँ 
विधवा हो गई हैं,---आज सारे मारतवर्षका भविष्य डॉवाडोल ह्वो 
रहा है। यह सब किसके कारण “---तुम्दारे कारण । तुमने हुक 
भयकर अपराध किया है। मे जानता हूँ कि इस ससारमे कर 
दड न दे सकेगा, परन्तु याद रकखो हमारे ऊपर कर 
न्यायालय भी है। 


८ खंयोगिता [ तीसरा 


[ प्रथ्वीराजका प्रवेश ] 
पृथ्वी ०--भीमसिंह ! ( तलवार खींच लेते हैं। ) 
( सयोगिता दौडकर उनका हाथ पकठ छेती है ) 

सयो०---स्वरामी, यह क्‍या कर रहे हैं आप 

पृथ्वी ०---जीते जी में दिछीकी महारानीका अपमान कदापि नहीं 
सह सकता । 

संयो ०---नहीं, नहीं, आप ऐसा अनर्थ न कीजिए | में जानती 
हूँ कि राज्यमे बहुतसे लोगोका ऐसा ही विचार है। इसमे भाई 
भीमसिहका कोई अपराव नहीं । उन्होने अच्छा ही किया जो उन 
विचारोकों हम तक पहुँचा दिया। ( भीमसित्से ) भाई, में तुम्हारे 
प्रति कृतज्ञ हूँ जो तुमने जनताके उन त्रिचारोसे मुझे परिचित कर 
दिया । चलिए स्वामी ! 

पृथ्वी ०---नही महारानी, इससे मेरे हृदयको शान्ति न मिलेगी । 

सयो०--नाथ, भें आपसे भीख मॉगती हैँ, इसका दड आप 
मुझे दीजिए । 

पृथ्वी ०---भीमसिंड, में तुम्हे केवल निर्बासनका दड देता हूँ।कल 
सुबह होनेसे यहले तुम मेरे राज्यकी सीमासे बाहर चले जाओ । 

भीम ०--दिल्लीख़रने मेरी सेवाओका यथोचित ही पुरस्कार दिया 
है। में इसे सड॒पे स्वीकार करता हूँ। महाराज, यह तलवार आपने 
जिस हाथसे प्रदान की थी, उसी हाथसे वापिस ले लीजिए । 

( नगी तलवार प्रथ्वीराजके पैरोंपर रख देता है। ) 

सयो०--लाथ, आप एक सुँद् स्तम्भमको हृठाकर सारे राज्यको 
नष्ट कर रहे हे | दूरदशितासे काम लीजिए । 

भीम ०--महारानी, आवेशमे आकर सचमुच ही में ओऔचित्यकी 

सीमाका उछघन कर गया था। मै जाता हूँ महाराज ! सोचा था, 
कन्नौजके अपमानका घाव आपके स्नेह-सिक्‍त सद्भावोंके प्रलेपसे भर 
जायगा, परन्तु उसपर उलठा नमक छिडक दिया गया ! 
( तेजीसे प्रस्थान ) 

सयो०--भाई | भाई ! ( शथ्वीगजसे ) स्वरामि, आपने महान्‌ 
अनर्थ कर डाला !' जिसने अपने अतुल पराक्रमसे इस विशाल 
राज्यको अनेझ सकटोसे बचाया है, क्या उसका इसी तरहसे आदर 
करना चाहिए “आह ! बदन सुनन्दा, जिसके कारण हमे यह 
दिन देखनेको मिले हे, यह सुनकर क्‍या कटेंगी ? क्‍या उस 
पम्रत्रात्माका याप €म दो अशक्त ग्राशियोकों नष्ट न कर देगा *--. 
महाराज, जिसमे बनानेकी गक्ति €, वह नष्ट भी कर सकता है। 
बहिन सुनन्दान यदि हमार इस जीवनको बनाया है तो वह नष्ट 
भी कर सकती है ।--सामी, मे आपसे छ्माकी भीख मॉगती हूँ। 
भीमधिहको क्षमा कर दीजिए | ( गेने छगती है। ) 

पृथ्वी ०---महारानी, टुम्हारे ऑँसुओमे प्रलयकी आगको भी 
बुझा देनेकी शक्ति हे | अच्छा जाओ, मेंने भीमसिंहको छामा 
कर दिया | 


चाथा दृश्य 
स्थान--सेनापति अज़यसिहका उद्यान 
समय--अ्भात 
[ उमिला टहल रही है और धीरे धीरे गा रही है | 
खूना मंदिर देव बिना । 
देखें नैन तुम्हारी सूरत, 
पूर्ज प्रान तुम्हारी म्रत, 

ब्याकुल तुम्र बिन प्रेम-पुजारी, 
आओ  मन-मंदिर गिरिधारी ! 
खूना मंदिर देव बिना । 
हृदय-थालमें प्रेम-पुजापा, 
चुन सजन ! सज्ञाऊँ, 
नैन-ज्योतिसे करूँ आरती 
जीवन-मेंट चढ़ाऊँ। 
रोम रोम रट लगी तुम्हारी, 
आओ मन-मदिर गिरिधारी ! 
खूना मदिर देव बिना । 
उर्मिला--जब वे आत्म-गौरबसे प्रदीत्त उन विशाल नेत्रोसे मेरी 
ओर देखते हैं. तो मेरे सारे शरीरमे बिजली-सी दोड जाती है | हृदय 
सिहर उठता है, एक सनसनी,--एक इच्छा जाम्रत हो आती है । 
जी चाहता है कि उस सोन्दर्यमे अपनेको डुबा दूँ ।---भीमसिंह ! आह, 
यदि में तुम्हे समका सकती कि में तुमसे प्रेम करती हूँ,---तुम्हारी 
ग्रेम-शिखामे अपनेको पतगकी तरह उत्सर्ग कर सकती हैँ ! परतु तुम 
कितने भोले हो ” मरी चचल चितवनका, मेरी रहस्यमयी हँसीका, 
तुम अर्थ ही न समझ सके ! तुम्हारे भोलेपनके कारण तुमपर मेरी 
श्रद्धा हो चली है और इस श्रद्धांके कारण तुमसे कुछ भय-सा लगने 
जगा है। परन्तु में तुमपर श्रद्धा नहीं करना चाहती, क्‍यों कि वह 
मुझे तुमसे दूर लिये जा रही है । में तो तुम्हारे समीप रहना चाहती 
हैं, तुमसे प्रेम करना चाहती हूँ,--तुम्हारा सम्मान नहीं ! 
[ एक स्का प्रवेश | 
सखी--तुमने छुना बहिन * 
उर्मिला--क्या ! 


छध्य ] दूसरा अंक प्र 


सखी---सामन्तवर भीमसिंह राज्य छोड़कर चले गये ! 

उर्मिला---( ताश्च ) भामसिंह राज्य छोड़कर चले गये ! यह 
क्या कह रही हो बहन * 

सखी---ठीक कह रही हूँ, भीमसिंह चले गये | 

उमिला---कंसे माकहूम हुआ ? 

सखी--रातके चार पहर बीते होगे, अचानक मेरी नींद खुल 
गई | चेंदिनी खिली हुई थी। मे बाहर आई तो देखा, बीस-पच्चीस 
अश्चारोही सेनिक धीरे थीरे जा रहे है । उनमेसे एककों कहते हुए 
सुना, “ श्रीमान्‌, आप क्या हमको छोडकर जा रहे है! ' दूसरेने कहा, 
* तुम यही रहो विजय, साम्राज्यको तुम्हारी सेवाकी आवश्यकता है। 
बह आवाज सनापाति भीमसिहकी हां थी । 

उमिला--परन्तु--- 

सखी--फिर भने पहरेदारको सारा हाल मार्म करनेके लिए 
भेजा । उसने थोड़ी देरमे लोटकर कहा कि सेनापति चले गये । 

उर्भिला--कहाँ गये ?--उसने क्या कहा “ 

सखी---यह किसीको नहीं मादम । 

उर्मेला---क्यो गये 

सखी--यह भी किसीकों माद्म नहीं | ( प्रस्थान ) 

[ दासीका प्रवेश | 

दासी--देवी, एक सामन्‍्त आपसे मिलना चाहते हैं । कहते हैं 
कि मुझे देवीसे एक विशेष काम है | 

उर्मेला--उन्हें सादर ले आओ | 

( दासीका प्रस्थान ) 


चर संयोगिता [ चोथा 


[ विजयसिहका प्रवेश | 

विजय ०---सेनापाति भीमसिंहने यह पत्र आपके लिए ठिया है | 
(६ पत्र देता है । ) 

उर्मिला---( पत्र पढकर ) परन्तु आखिर थे गये क्यो # 

विजय---क्यो कि इस राज्यको अ्व वीरोकी कोई आवश्यकता 
नही रही । 

उर्मेला---यह क्या कहते हो सामन्तबर '! 

विजय ०---ठीक ही कहता हैँ | दिल्लीपति अब इतने मदान्व हो 
गये है कि उाचित ओर अनुचितको देश्व ही नही सकते । 

उर्मेला---क्या आप वतला सकते हैं कि वे कहों गये है * 

विजय ०--यह तो में नहीं जानता । आज में भी जा रहा हूँ। 

उमिला--आप भी जा रहे है ? कहाँ * 

विजय ०---( उत्तर पश्चिमकी ओर इंगित करने हुए ) बहॉ,---देखती 
हो,--वहों जहाँ कि प्रतिहिसाकी ज्वालाको आर भी ग्रज्वलित होनेके 
लिए ईंधन मिले | और देवी, में तुमसे कह्टे जाता हैं कि उसकी प्रचंड 
लपटोमें यह महाराज्य, जिसने वौरत्वका अपमान किया है, भस्म 
हो जायगा । इसका कुछ भी शेप न रहेगा ' 

( तेजीसे प्रस्थान ) 
उर्मिला--कचना 
[ कचनाका प्रवेश ] 

कचना--क्‍्या आज्ञा है देवी ? 

उर्मिला--तुम्हे माहम है कि मीमसिंह कहां गये * 

कंचना--अभी अभी समाचार मिला है कि वे दक्तिण-पश्चिमकी 
ओर गये हैं। 


ह्श्य ] दूसरा अंक परे 


उर्मिला--यह भी मातम हुआ कि थे गये क्यो * 
कचना--यह रहस्य तो अभी फ्िसीको भी माद्म नहीं | 
उमिला---चलो, महारानासे मिले 

कचना---चल्षिए देवी ! 


बज. अजिडडशधिललओलओ 


( दोनोका प्रस्थान ) 


पॉचवों दृश्य 
स्थान---वन 


समय--मध्याह 
[ उर्मित्य और कचना एक वृक्षके नीचे विश्राम कर रही हैं ] 


उमिला--इस ससास्मे सब कुछ है, फिर भी असख्य मनुष्य 
अपनी अनक अतृप्त आकाक्ताओको लिये गृत्युशग्यापर सो जाते 
हैं, ससास्म इतना अन्न होने पर भी लाखो मनुष्य भूखे रहते है, 
इतर्ना वन-राजि होनेपर भी करोड़ो मनुष्य दौरेद्र रहते है ! जानती 
हो कचना, ऐसा क्‍यों होता है 

कचना---आप ही वबतलाइए । 

उर्मिला--क््या कि उनके प्रारव्वमे वह लिखा ही नहीं रहता । मेरी 
भी यह सारी हँढ-खोज उ्यर्थ है। वे मेरे भाग्यमे न थे, इसलिए मुझे न 
मिल सके । मेने कितनी ही चेण्टा की कि वे मुझे समझ जायें, परन्तु 
न समझे सके |--मेरे हहयके अशान्त कोलाहलकों न सुन सके ! 

कचना--देवी, कभी कभी प्रारब्ध मनुष्यको दु खमें इसलिए 
डाल देता ह कि वह सुखका मूल्य समझ सके। बिना दुखके 
अनुभवके सुखका स्वाद ही नहीं आता । वियोगकी बेदनाको जाने 
बिना सयोग-सुखका मूल्य ही नहीं आँका जा सकता ! 


ध्छ संयोगिता [ छठा 

उर्मिला--यहीं आशा तो है जो असस्य मनुष्योको जीवित रक्‍्खे 
है । पल्तु कचना, आशा एक मृगतृष्णा ही तो है जो मनुष्यको 
आजीवन तड़पा तड़पा कर मारती है । अच्छा, तो चले कचना ! 
कंचना--कहाँ * 
उर्मिला---वहों जहाँ कि इस शगतृष्णासे छुटकारा पाया जा सके॥ 
[ प्रस्थान ] 


छठा दृश्य 
स्थान--दिल्ली । गजमहलका अन्त पुर 
खसमय---प्रभात 
[ सयोगिता बेटी हुई है । सुनन्दाका प्रवेश ] 
सुनन्दा---बहिन, मैं आ गई महाराजकी अनुमति छेकर और 
महारानीका आरशावोद लेकर। अब तुम प्रसनतासे अपने नवीन जीवनमें 
अवेश करो, अब कोई बाघा नहीं, कोई रुकावट नहीं। ओर में भी 
अपना दीन हीन आशीर्वाद लेकर आई हैँ, महारानी |---लञ्री पुरुषके 
जीवनकी कर्णधार है । अब तुम दिल्लीख़रकी जीवन-नौकाकों साव- 
घानीसे खेना | ऐसा न हों कि उनका जीवन अकर्मणय हो जाय । 
अब सारे भातवर्षके कल्याण और अकबल्याणका उत्तरदायित्व तुम्हारे 
ही ऊपर है । तुम्हारे ही हाथमे आर्य सन्‍्यता और संस्कृतिका भविष्य 
है । सदैव विवेकसे काम लेना | 
( सयोगिताकी आँखमि ऑसू आ जाते हैं ) 
सुनन्दा---यह क्या बहिन ? 
सयो ०---( अवरुद्ध कप्ठसे ) तुमने आनेमे बड़ी देर कौ बहिन ! 
सुनन्दा--तो क्या हुआ, आखिर आ तो गई * 

सयो०---आह ! यदि तुम पहले आती तो सम्भवतः यह 
अनिष्ट न होता । 

सुनन्दा---( आश्रर्यसे ) अनिष्ट £ 

सयो ०---हों, यदि उस अनिश्की बात सुनोगी तो तुम मुझे कभी 
क्षमा न कर सकोगी बहिन ! ५ 

सुनन्दा--यह क्या कहती हो महारानी, में तो तुम्हारी एक 
क्षुद्र सेविका-मात्र हूँ ! 

स॒यो ०--भाई भीम यह सेनानायक थे, परन्तु छोड़कर चले गये। 

सुनन्दा--भीमिंह यहाँ था ” 

सयो०---हों । 

सुनन्दा--चला क्यो गया * 

संयो ०--महाराजसे उनकी कुछ बोल-चाल हो गई। 

सुनन्दा--उसके स्वभावमे यह एक बड़ा भारी दोष है| परलतु, 
तुम उसे क्षमा तो करवा सकती थी | 

सयो०---क्तमा मिल जानेपर भी तो वे चले गये ! 

सुनन्दा---तों फिर इसमे दुखी होनेकी क्या बात है * ऐसी 
साधारण घटनाओपर तुम्हे ध्यान नहीं देना चाहिए महारानी ! इस 
समय तुम ही सारे राज्यकी कशंधार हो। तुम्हारा जीवन, तुम्हारा समय 
मूल्यवान्‌ है । तुम्हे ऐसी तुच्छु बातोके सोच-विचारमे अपना समय 
नष्ट नहीं करना चाहिए । हमारे देशमें भीमसिंह बहुत हैं, पर 
दिल्लौखर एक ही हैं । 

सयो०---तुम्हारा हृदय कितना उदार है! तुमने तो मुझे क्षमा कर 
दिया बांहिन, पर भाई भीमसिहके इस तरह चले जानेको में कैसे भूहूँ ! 

सुनन्दा--बाहिन, जान पड़ता है, भौमसिंहने किसी श्रमके कारण 


जचिलिजसनि बल 


५६ संयोगिता [ सातवॉ 
उत्तेजनावशा यह काम कर डाला है। मे उसके श्रम-निवारणका 
उपाय करूँगी |---तो अब जाती हूँ बहिन ! 

सयोगिता--इतनी जल्दी ओर मुझे छोड़कर 
सुनन्दा--हों, क्योकि अब तक तुम्हे मेसे आवश्यकता थी 
तुम्हारे साथ रही | अब भाईको आवश्यकता है, इसलिए मुझे उसके 
पास जाना चाहिए । जब तुम्दे आवश्यकता होगी, तब फिर आ 
जाऊँगी । ( प्रश्धान ) 
सातवां दृश्य 
स्थान--एक आम 
समय --रात्रि 
[ भीमसिह अकेला ] 
भीम०---वैभव, कीर्ति, पद,--सत्र पाकर मैने स्वो दिये केवल 
एक ख्रीके लिए। प्रेम £ ( ईंसकर )---पागलपनका ही तो दूसरा नाम प्रेम 
है [-हृदयमे वेदना ओर ऑखोमे आँसू लिए हुए मे बढ़ा जा रहा हैं, 
“कहाँ ” किधर * नहीं जानता |--प्रेमके बदले मिला मुझे 
तिरत्कार | एक विधवा बहिन है,--में उसे कितना प्रेम करना हैं,-..- 





मेरा कौन है ? ( कुछ सोचकर ये सब कायरोकी बाते है | 
रात हो गई है, आज इसी गॉंवमे कही विश्राम करूँ | 
[ एक आ्रामवासीका प्रवेश ] 
प्राम ०---तुम्हारा क्या नाम है भाई ! 
भीम ०---नाम जानकर क्या करोगे भाई # 
ग्राम ०---कहोंसे आ रहे हो 
भीम ०--दिल्लीसे । 

प्राम०---आजकलके वहोंके गरमा गरम समाचार क्या हैं ! 

भीम०--भाई, समाचारोकी गरमाई ओर ठडाई नापनेकी बुद्धि 
मुझम नहीं है । 

ग्राम ----दिल्लीसे कब चले थे 

भीम ०---कई दिन हो गये। 

प्राम०--नुम्हे माठ्म हैं, सेनापति भोमसिंह दिल्ली छोड़कर 
चले गये 

भीम ०---चले गये हागे। 

ग्राम०---वे कोई साधारण आदमी नहीं है भांड | वे एक महान 
योद्धा है। उनका चला जाना क्या कोई साथारण वात है! सारे 
राग्यमे सनसनी फैली हुई है । 

भीम०--अच्छा, वे इतने बडे आदमी थे ? चले क्यो गये १ 

ग्राम०--डिछीश्वरके साथ उनका कुछ कहा-सुनी हो गई । 

भीम ०--क्यो १ 

ग्राम ०---यह तो किसीको माछुम नहीं, परन्तु इसमे को रहस्य 
अबश्य €। राज्यके दूसरे प्रमुख सामन्‍्त विजयासिद्ट भी दिल्ली छोड़कर 
चल गये | 

भीम०---( साथ / विजयसिह भी चले गये *---कहो ! 

ग्राम ०---यह भी किसीकों माद्म नहीं। परन्तु उन्हें क्‍या तुम 
जानते हो ! 

भीम ०--.[ कुछ सेभालते हुए. ) उनके विषयम मैने एक बार छुना 
यथा । तुम्हे यह सब माठ्म कैसे हुआ ” 

प्राम ०--मै वहाँ अपने ग्रामके सम्बन्धमे महाराजसे कुछ प्रार्थना 
करने गया था। 








पट संयोगिता [ आठवौं 

भीम०---और कुछ माछुम हुआ * 
ग्राम०--हाँ, सेनापाति अजयसिंहकी पुत्री उमिला भी दिल्ली 
छोड़कर चली गई। उसने महारानीसे कहा कि जिस दिल्लीमे वीरोंका 
कोई आदर नहीं उसमे में कदापि नहीं रह सकती | दिल्लीख़रने 
बहुत समझाया पर वह एकसे दो नहीं हुई | उसने कहा कि सामन्तवर 
भीमसिंह धुल छानते फिरि और मे दिल्लीमे आरामसे रहूँ, यह कैसे 
हो सकता हैं! वह भी राजमहलके वेभवोको ठुकराकर भीमसिहकों 
ढूँढ़ने चली गई | ( मुस्कतराकर ) जानते हो भाई क्यो ” असालियत 
यह है कि वह भीमसिहसे प्रेम करती है । 
भीम ०---( एक दीघ श्वास खीचकर ) अच्छा ! 
ग्राम ० --तो आज रात भेरे मकानपर ही विश्राम करो न भाई ! 
भीम०--यह भी आपको पता लगा कि उमिला कहाँ गई ? 
ग्राम०---इतना ही सुना हे कि उत्तरकी ओर गई है। 
( सचिन्त देखकर ) पर सोचते क्‍या हो भाई, चलो, मेरा आतिथ्य 
स्वीकार करो | 
भीम ०---भाई, मे तुम्हारी इस दयाके लिए धन्यवाद देता हूँ । 
परन्तु अब में ठहर नहीं सकूँगा । वह बेचारी वन-उपबन, जेगल-पहाड 
न जाने कहाँ भटकती होगी । मुझे उसके पास बहुत जल्दी पहुँचना 
चाहिए | देर होनेसे उसका अनिष्ट हो सकता है | 
ग्राम ०---तो आप 
भौम०---हों भा३, मैं ही भीमसिह हूँ । ( जाना चाहता है। ) 
[ एकाएक गॉबमे कोछाहछ सुन पडता है। ] 
भीम ०---यह कैसा कोलाहल मच रहा है * माह़्म तो करो 
भाई. क्‍या बात है ? 


ड््य ] दूसरा अंक ७९ 
[ एक और आमवासीका दौडते हुए प्रवेश ] 
ग्राम०---अरे भाई अनन्त, अनर्थ हो गया। डाकुओने गाँवपर 
हमला कर दिया है ! अब क्या करे ? 
भीम ०---( तल्वारके कब्जेपर हाथ रखते हुए ) अरे भाई, डरो मत ! 
मेरे मौजूद रहते डाकू तुम्हारा कुछ नहीं बिगाड़ सकते। आओ 
मेरे साथ । 

( तीनोका प्रस्थान ) 


आठवों दृश्य 
स्थान--गजनीका शाही बाग 
समय--सवेरा 
[| शहाबुद्दीन गौरी ओर वजीर ] 
शहा ०--हिन्दोस्तानके उन लहलहाते हुए खेतोमे आमोके पेड़ोपर 
बैठकर कोयल जब अपना मस्ताना राग अलापती है, गुलशनोमें 
बैठी बुलबुले अपनी चहकसे जब सारी दुनियाकों गुलजार करती है, 
चाँदनी रातम जब कि मछाह् गगाकी ख़ुली छातीपर लापरवाहीसे 
नावे खेते है,--उस समयकी रौनकम आदमी अपनेको भूल जाता है। 
वजीरे आजम, इन्ही छुभानेवाले नजारोके सबब ही तो मैं हिन्दोस्तानसे 
मोहब्बत करता हूँ। काश में ऐसे बहिस्तकों फतह कर सकता ! 


ढ़ 


आखिर यहाँ है ही क्या,---खोफनाक पहाड़, वीरान जमीन, भद्दे 
मकान ! 

बजीर---जहॉपनाह | साथ ही साथ उस बहिइतकी हिफाजत 
करनेके लिए वहोंकि वारिन्दोमे कितनी गजबकी ताकत है ! पारनापतके 
मदानमे उन्होंने कितना खौफनाक जग किया ! सचमुच उनका 
तलवार चलानेका इल्म काबिले तारीफ है। 


६० संयोगिता _ आठवॉ 


कैनडभलकल+ अचल कं फनज फल +>नन चिलकनन 


शहा ०---यही तो रुकावठ है जो आज मेरी तमाम मुरादोको 
खाकमे मिला रही है। वजीरे आजम, दिलके ये अरमान कबत्रमे भी 
मुझे चेनकी नींद न सोने देंगे । 

[ एक सिपाहीका प्रवेद् ] 

सिपाही--हिन्दोस्तानका एक जवॉमर्द राजपूत जहॉपनाहकी 
खिदमतमे हाजिर होना चाहता है | 

शहा०---( आश्रयंसे ) राजपूत ? 

बजीर--( चोकने हुए ) क्या कहा राजपूत 

सिपाही--जी हों, जहॉपनाह ! 

शहा०--अ्च्छा उसे पेश करो । 

सिपाही--जो हुक्म जहॉपनाह ! 

शहा ०---राजपूत यहाँ क्यो आया * 

वर्जीर--में भी ताज्जुब कर रहा हूँ। 

[ विजयसिह्का प्रवेश | 

विजय ०---बन्दगी बादशाह सलामत 

शहा०---जवॉमर्द, बतौर मेहमानके सुम्हारा इस्तकबाल करते 
मुझे खुशी होती हैं । 

विजय०---मैं आपको इसी वक्त हिन्दोस्तानपर हमला कर देनेके 
लिए अर्ज करने आया हैं। 

शहा ०--मतलब ? 

विजय ०---यह कि आप हिन्दोस्तानपर फौरन हमला कर दे। 

शहा०--क्यो ? 

विजय०--क्योकि हिन्दू कमजोर हो गये हैं । 

शहा ०---नामुमकिन ! हिन्दुओकी ताकतका खात्मा नहीं हो 


इश्य ] दूसरा अंक दर 

सकता। मेने उनकी ताकतक्रा तजुबी अच्छी तरहसे तराबड़ीके 
खौफनाक जगमे किया है । ऐ जवॉमर्द, हालों कि मै दिलसे चाहता 
हैँ कि हिन्दोस्तानपर अपनी फतहका झंडा फहराऊँ,--मगर यह 
नामुमकिन है, यह बिलकुल नहीं हो सकता। ओफ्‌ राजपूतोंकी 
तलबार--- 

विजय ०---मंगर जहॉपनाह, जिस तलवारसे आपको डर 
है वह टूट गई है, जिस ताकतसे आप घबड़ाते है वह खत्म हो 
गई है। में यही कहनेके लिए तो आपके पास आया हूँ। अब 
आपका रास्ता साफ है।अब आपसे युद्ध करनेकी ताकत 
किसीम नहीं रही। 

शहा ०---मगर मेरे दोस्त, तुम यह कह क्‍या रहे हो * 

विजय ०--यहाँ कि प्रश्वीराजने अपने उस बेजोड़ सेनापति 
भीमसिंहको निकाल दिया है जिसके सेनापतित्वमे शजपूतोन अपने अपूर्व 
पराक्रमसे अफगान सेनाकों हराया था। उनके चले जानेस आज दिल्ली 
राज्य आवार-रहित हो गया है, इसलिए उसका फतह होना कठिन 
नहीं। दिल्लीका राज-सिद्यासन अराक्षित है, आप ही जाकर उसपर 
कब्जा कर सकते है । 

वर्जीर--सिपहसालार भीमसिहकी जिलावतनी सिपाहियोको 
नागवार गुजरी है ० 

विजय ०---जी हों | 

वर्जीर--और सुननेमे आया है कि कन्नौजके राजाकी भी प्रथ्वीराजसे 
नाइत्तिफाकी हो गई है । 

विजय ०---जी हाँ । एक न कुछ ख्रीके लिए उसने यह बराई 
मोल ली है और अपने हजारों वीर योद्धाओका रक्त बहाया है । 


६२ संयोगिता [ आठवाँ दृश्य 

वजीर०---तुम उनसे मिले थे * 

विजय---नहीं, परन्तु, यदि आप हिन्दुओंको वचन दें कि आप 
उनके धर्म और संस्कृतिकी रक्षा करेगे तो मुमे विश्वास है कि 
पृथ्वीराजसे असन्तुष्ट अनेक सरदार और राजे-महाराजे आपकी 
सहायता करेगे ओर आपको दिल्लीके तिंहासनपर खुशीसे बैठायेगे। 
इतना ही नहीं, मुझे भरोसा है कि सेनापति भीमसिह भी आपके 
सहायक होंगे । 

बजीर--जहॉपनाह, हिन्दोस्तानपर फतह पानेका यही सबसे 
अच्छा मोका है ! 

शहा ०---अच्छा, तो जगके लिए सिपहसालारसे तय्यारी करनेका 
कद दो | 

वजीर---जो हुक्म जहॉपनाह ! 

शहा ०--( विजयसे ) भे वादा करता हूँ बहादुर, कि में तुम्हारे 
मजहब और तुम्हारी तहजीबफो न छेंढरेंगा | मुके तो सिर्फ दौलत और 
हुकूमत चाहिए, मुझे इन बातोसे क्‍या मतलब “---अच्छा, तुम्हारा 
क्या नाम है बहादुर * 

विजय ०---जहॉपनाह, इस क्षुद्रकों विजयसिंह कहते हैं । 

शहा०--विजयसिंह, तुमसे मिलकर मुझे निह्यायत ख़ुशी हासिल 
हुई । तुम मेरे मेहमान हो । वजीरे आजम, इनको किसी तरहकी 
तकलीफ न होने पाय। 

वजीर---जरा भी नहीं । 


तीसरा अंक 
€*७छ८७३१2-१ 
पहला रृश्य 
[ स्थान--एक देहाती घर | 
समय--नघ्या 
[ मीमसिह बेठे हैं। सुनन्दाका प्रवेश ] 
भीम०---कोन ?--बहिन सुनन्‍्दा ? यहाँ केसे आ गई ? 
सुनन्दा--हों भाई, खुनन्दा ही हँ। खोजते खोजते बड़ी 
मुश्किलसे तुम्हे पा सकी हूँ। 
भीम ०---आह बाहिन, अतीत गोरबके स्वडहरोपर आँसू बहाते 
हुए देखनेकों, जीवन-सम्राममे हारे हुए भाईको निराशाबकारमे 
विकलतासे भठकते हुए देखनेको तुम ठीक समयपर आई बहिन ! 
सुनन्दा--ऐसा न कहो भाई ! उस अतीत गौरवको समयके 
अधघकारमें ही छिपा रहने दो । आओ, अब हम एक नये जीवनका 
आरंभ करे | नगरोंके कोलाहलपूर्ण वातावरणसे दूर,---बहुत दूर,--- 
ग्रकृतिकी शान्‍्त गोदमे कहीं नई सृष्टिकी रचना करें | तुम विवाह 
करके सुखसे रहो और मैं भगवानूसे तुम्हारे लिए प्रार्थना करूँ । 
भीम०--विवाह करूँ £ मैं £ 





च्च्ठ संयोगिता [ पहला 


सुनन्दा--हाँ, तुम विवाह् करो । मैने तुम्हारे हृदयकी वेदनाका 
आभास पा लिया है, और उसका फारण भी समझ लिया है, परन्तु 
तुमने शुरूसे ही सयोगिताको सममनेमें भूल की ढे । 

भीम ०---( साश्र्य ) भूल की है ? कैसी मूल * 

सुनन्‍्दा---हों, भूल । उसके निग्पेक्ष निम्म्रार्व प्रेमको जो एक 
बहिन अपने भाइपर पूरे हृदयके साथ करती ह तुमने कुछ और है! 
समझ लिया और इसीसे यह भूल हुई | 

भीम ०---( क्षितिजकी ओर झुन्य दृष्टि] देखत हुए , तब तो बहिन, 
मुझसे पाप हो गया, बहुत बड़ा पाप !' हाय, मुझे कसा श्रम हो 
गया ! में कितना मूर्ख हैं ' 

सुनन्दा--भूल तो भाई, बडो बडोसे हो जाया करती हू | अछ 
उसके लिए चिन्ता करनेकी जरूरत नहीं। 

भीम०---फिर भी मुझे इसका प्रायश्चित्त तो करना ही चाहिए ” 

सुनन्दा--एक तो अनजानमे की हुई भूलका कोई प्रायश्वित्त 
नही होता, ओर यददि होता भी हो तो उसके लिए पश्चात्ताप ही काफी 
है जो तुम कर ही रहे हो । 

भीम ०---( एक ठडी सास लेकर ) अब में समका ! परन्तु अब 
बहुत देर हो चुकी है। 

सुनन्दा--जब तक जीवन हैं तब तक कोई विलम्ब नहीं भीम! 
अभी भी कुछ नहीं गया | 

भीम ०---बहिन ! 

सुनन्दा---जीवनके विकट मार्गपर चलते चलते अब मै थक गई 
है भइया ! शरीर जर्जर हो गया है, शाक्ते नहीं रही | अब 'िश्राम 


दृश्य ] तीसरा अंक 8 


चाहती हूँ । और वह तब मिल सकता है जब तुम विवाह करके 
गृहस्थ बन जाओ | मेरी इस इच्छाको पूर्ण कर दो भाई, इसके बिना 
मुझे शाति नहीं। 


भीम---( श्क ठडी सॉस लेकर ) पर इस भूलने कितना अनर्थ 
किया ! और कितनी देरके बाद अब मेरी ओंखे खुली ! 

सुनन्दा--पर खुल तो गई ” सबेरेका भूला सॉमतक घर 
आर जाय, तो उसे भूला हुआ नहीं कहते भाई ! 


भीम--तो अब में क्या करूँ बहिन * मा कहा करती थी कि तू 
सुनन्दाकों सदैव कष्ट दिया करता है। में माँसे कलह करता और कहां 
करता कि तू सदा बहिनका पक्त लेती है | माँ कहती कि तू अपनी 
बहिनके हृदयको नहीं जानता, परन्तु एक दिन आयगा जब तू उसे 
पहचानेगा | बहिन, आज वह दिन आ गया | परन्तु कितने 
विलम्बसे | ( कुछ सोचकर ) मॉने मृत्युके कुछ ही क्षण पहले करुण स्वरमें 
व्यथा-भरी इशिसि देखते हुए कहा था, “ बेटा | सुनन्दाकों तू अपनी माके 
समान समझना । वह विधवा है, तेरे सिवाय अब उसका कोई नहीं। 
उसके हृदयको कभी दुखाना नहीं। परन्तु मैं तो तुम्हे सदैव 
दुख ही देता रहा । देखूँ, अब तुम्हें सुखी कर सकता हूँ या नहीं । 


सुनन्दा--( गद्धद होकर ) भेरा सारा दुःख तो भाई, तुम्होरे 

मिलते ही दूर हो गया । तुम्हें नहीं माढ्म भीम, कितनी तपस्या 

और कितनी प्रार्थनाके बाद आज मुझे यह सुखका दिन नसीब 

इआ है । झब उन बीते हुए दिनोंको याद ही मत करो। अभी 

दिल्लीमे मैंने स्वर्गीय सेनापति अजयपिंहकी लड़की उर्मिलाके विषयमें 
५ 


६६ संयोगिता [ पहला 


बहुत-सी बातें सुनी हैं | बड़ी ही अच्छी लड़की है, मैंने यह भी 
घुना कि वह--- 

भीम०--हाँ बहिन, में उसे अच्छी तरह जानता हूँ और अभी 
अभी सुना कि मेरे निवॉसनके कारण महाराजसे नाराज होकर उसने 
भी दिल्ली छोड़ दी है । माहम नही बेचारी किधर भटक रही होगी। 

[ एक आमवासीका प्रवेश ] 

प्राम०--सेना्पति, में दिल्लीसे एक बड़ी भयकर खबर लाया हैँ । 

भीम ०--क्या खबर है भाई * 

ग्राम ०---अफगानोंने भारतपर फिरसे आक्रमण कर दिया है । 

भीम ०---.( साश्वय ) अफगानोंने ! 

सुनन्दा---( विस्मयसे ) अफगानोने ? (आकाशकी ओर देखती हुई) 
---प्रभो, तुम्हारी क्या इच्छा है ? इस प्राचीन देशको क्या तुम कभी शातिसे 
रहने ही न दोगे ? इस पावन भूमिको क्या पराक्रमी वीरोके रुधिरसे 
राजित करनेमे ही तुम्हें आनन्द आता है? ( भीमकी ओर करुण दृष्टिसे 
देखकर ) भइया भीम, तो तुम्हारे वीरत्व और पौरुष दिखलानेका! 
समय फिर आ गया | अब फिर तलवार खींचनी होगी। 

भीम०--( कुछ सोचकर ) बहिन, मेरे प्रारब्धमे सदेव कृतप्न 
मनुष्योंकी सेवा करना ही लिखा है | जानती हो, आजतक मुमे 
सेवाओका बदला क्‍या मिला है ? अपमान और तिरस्कार | अब और 
न जाने क्या क्‍या लिखा है ! 

सुनन्दा--सेवा सदैव निष्काम भावसे ही होनी चाहिए भाई ! यही 
तो भगवान्‌ श्रीकृष्शणा अमर सदेश है। तिरस्कार-पुरस्कारका तो 
हमें विचार ही न करना चाहिए । आत्म-सन्तुष्टि ही इसका सबसे 
जड़ा पुरस्कार है। 


ह्श्य ] तीसरा अंक च् 
प्राम०--मेंने यह भी सुना है कि दिल्लीख़सने आपका पता 
लगानेके लिए चारों तरफ अपने आदमी भेजे हैं | इस समय उन्हे 
आपकी बड़ी आवश्यकता है । 
सुनन्दा--तो भाई, अब हमें देर न करनी चाहिए, महाराज 
हमारी प्रतीक्षामें होंगे | 
दूसरा दृश्य 
समय---प्रभात 
दिल्लीके राजहलका अन्त पुर 
[ सयोगिता, बीणा और मालछती ] 
सयो०---माठ्ती, त्‌ आरतीकी सामग्री सजा, नीहारिका, तू 
हिम-करोंसे प्रत्ञालित विकसित पुष्पोकी माला बना, और वीणा, तू 
तू ऐसे अपूर्व सगीतकी रचना कर जिसकी स्वर-लहरियाँ मेरे भाईके 
कठोर हृदयमे फिरसे कोमल भावनाओको जाग्रत कर दें | 
वीणा ०---आज कितना मनोरम दिन है महारानी ! दिनेशकी बाल 
रश्मियाँ नवजीवन लेकर आई हैं ओर हरित कुजोंकी अस्फुट कलियोंको 
अपने सौम्य स्परासे कैसी हषोत्फुछ कर रहीं हैं | ( ऊपरकी ओर देखती 
हुईं गाती है| ) 


सुप्त आशा-उपवनपर आज, 
खिला है नव-जीवनका प्रात, 
डथा यो आई इठलाती, 
इद्यकी कलियाँ चटकाती, 
इवा वो आई लहराती, 
ओसके मोती विखराती । 
गया युग-युगका अंधियारा, 


द्ट संयोगिता [ दूसरा 
खिला नवयुगका उजियारा, 
हुईं सब पूरी मनकी बात, 
खुप्त आशा-उपवनपर आज, 
खिला है नव-जीवनका प्रात । 
आज महा दिन है [-महा मिलन है! आज प्रारब्ध पुनः दो बिछुड़े 
हुए भाई-बहिनोको एक सूत्रमे बाँधेगा । पृष्करिणीके वक्ष स्थलपर 
सलिल-उरमियाँ नाच उठेगीं, कुजोमे बैठी कोयल कूक उठेगी, मलयानिल 
पराग-वृष्टि करेगा और मदिरोंमे सुकुमारियों मगलाचरण गायेगी | 
सये०--तूने ठीक कहा वीणा, आज महादिन है,--महामिलन 
है | महाराज उनका सत्कार करनेके लिए स्वय गये है, उनके साथ 
शज्यके सारे प्रमुख सामनन्‍्त है | जिस दिल्लीने उनका अनादर किया 
था वही आज नत-मस्तक होकर उनका स्वागत करेगी | वीणा, 
एक न एक दिन पराक्रमी पुरुषकी प्रतिष्ठा होती ही है । 
बीणा ०---अब हमे कोई भय नहीं, चिन्ता नही। हमारे योद्धा पुनः 
वही पराक्रम कर दिखायेगे जो अनेक बार दिखा चुके है | अफगान 
हमारी शक्तिके सन्‍्मुख कदापि न टिक सकेगे। इस बार हमारे 
योद्धाओका दुर्धर्ष पराक्रम उनकी भारत जीतनेकी लालसाको सदाके. 
लिए नष्ट कर देगा । 
[ नेपध्यमे शख घोष होता है ] 
संयो०--छुन वीणा, मदिरोमे शख-घोष होने लगा | स्वामीकीः 
आज्ञा थी कि जैसे ही भीमार्सिंह दुर्गके पास पहुँचें वैसे ही मदिोोंमें 
शख-घोष किया जाय । अब आने ही वाले हैं ।---नीहारिका ! मालती ! 
[ न्लीह्वारिका पुष्पमाछा और माल्ती आरतीका थाछ लिये प्रवेश करती है |] 
[ झुनन्दाका प्रवेश | 
घुनन्दा---महारानी ! 


का ही लत अच्जजन पल हणत+ 


द्श्य ] तीखरा अंक चर, 

सयो०---बहिन ! तुम आ गई १ ( सनन्दासे लिपठ जाती है । ) 

सुनन्दा---हौँ, आ गई बहिन ! इस समय जब कि देशपर मह्यान्‌ 
सकट उपस्थित है, हमारा भाग्याकाश काले मेघोसे आच्छुन्न है, तब 
आती कैसे नहीं है 

सयोगिता--मैं भी यही सोच रही थी कि अपनी बहिनके इस 
सकट-कालमे तुम मेरी सुध जरूर लोगी | मेरा जी न माद्म केसा 
हो रहा है। सोचती हूँ, कहीं यह सब प्रपच नियति मेरे सुख- 
सौभाग्यको नष्ट करनेके लिए तो नहीं रच रही हे 

सुनन्दा--चिन्ता न करो महारानी, भगवान्‌ सब तरहसे कल्याण 
ही करेंगे। नियतिका यह प्रपच केवल इसलिए है कि भारतीय वीरोकी 
तलबारे कुठित न हो जाये, वे अकर्मश्य और कायर न बन जायें । 
बाहरी आक्रमण ही राज्योंको सतर्क, सावधान और बलवान बनाते 
हैं, उनकी शक्तियोंको विकसित करते रहते है | निर्यात किसी एक 
तुच्छ प्राणीका जीवन नष्ट करनेके लिए इतना पड़ा प्रपच नहीं रचती। 

[ एक दासीका ग्रवेश ] 

दासी--महारानी, सेनापति भीमसिंहजी महाराजके साथ महलरमें 
आ गये है, वे आपसे मिलना चाहते है । 

सयो०--उन्हे आदरके साथ ले आ। 

[ दासीका प्रस्थान ] 

सयो०---बह्नि, उनसे मिलनेके लिए में कितनी उत्कठित हूँ ! 
पर वे मुझसे बहुत रुृष्ट हैं ओर मुझे इस महान्‌ राज्यके लिए अनथ- 
कारणी मानते हैं। माठ्म नही, अब भी उनके विचारोमे कुछ परिवर्तन 
हुआ है या नहीं । 

सुनन्‍्दा--मद्दारानी, भीमसिंहमें पैयेकी कमी है | इसी कारण 


ह्‌० संयोगिता [ दूसरा 

उसने तुम्हारे विषयमें जल्दी ही अपनी राय कायम कर ली थी। 
पर्तु अब उसने तुम्हारे निर्मल चरित्रका आभास पा लिया है और 
अपनी भूलको समझ लिया है । यही कारण है कि इतना अभिमानी 
होकर भी वह तुमसे मिलने आ रहा है। 

सयोगिता---बहिन, उस समय मैंने बहुत चाहा परल्तु उन्हे न 
सममा सकी कि भले ही मुझसे अनर्थ हुआ हो फिर भी में तुम्हारी 
दयाकी पात्र हैँ । 

[ मीमसिंहका प्रवेश ] 

भीम०--नहीं बहिन, दयाकी पात्र तुम नहीं, में हूँ जिसने 
तुम्हारे कोमल हृदयकों नहीं पहचाना और उसे चोठ देकर 
चला गया । 

सयो०--भाई, आज मै कितनी प्रसन्न हूँ मेरा रूठकर 
गया हुआ भाई फिर मिल गया। में तुम्हारा स्वागत करती हूँ। 


( भीमसिहके ललछाटपर तिलक लूगाती है, पुष्पमाल पहिनाती है और आरती 
उतारती है। ) 


घुनन्दा--भीमसिंह, महारानीको आशीर्वाद दे । 

भीम०---जरूर, उस दिन मैं बिना आशीवोद दिये ही चला 
चला गया था जिसका मुझे बहुत ही खेद है |--मेरा हार्दिक 
आशीर्षाद है बद्दिन, कि तुम घुखी रहो | 

सेयो०---भाई, तुम उस दिन मुझसे रुष्ट होकर चले गये थे; 
परन्तु मैं जानती थी कि तुम मुझसे संदेवके लिए रुष्ट नहीं हो 
सकते,---एक न एक दिन अवश्य प्रसल होगे और मुझे दर्शन दोगे । 

भीम ०---बहिन, अब उन बीती हुई बातोंको भूल जाओ और 
मुझे युद्धके लिए बिदाई दो । 


दृश्य ] तीखरा अंक ऊरं 


सयो०---अभी तो तुम आये ही हो भाई, और अभी ही चले 
जाओगे, इससे अधिक विडम्बना और क्या हो सकती है * 

भीम ०---क्या किया जाय बहिन, कर्तव्य जो सिरपर खड़ा है ! 
उसकी तो उपेक्षा की नहीं जा सकती * 

सयो ०---बचपनमें में जब कभी भयभभात हो जाती थी, तब तुम 
मुझे तत्काल ही अपनी बलिष्ठ भुजाओमे छुपा लेते थे; में अपनेको 
बिल्कुल सुरक्षित समकती थी। आज भी में वैसी ही भयकी 
स्थितिमें हूँ भाई ! ( औस भरकर ) भावी अनर्थसे में घबड़ा रही हूँ । 
स्वामी तुम्हारे साथ जा रहे है | में तुमसे भीख मौँगती हूँ--- 

भीम ०--बहिन, तुम मुभपर वैसा ही विश्वास रक्खो, रण-भूमिमें 
मेरे तलवार तुम्हारे सौभाग्यकी संदैव रक्षा करेगी । 

सयोगिता--भगवानसे प्रार्थना है कि तुम शीघ्र ही विजयी 
होकर लोटो । 

तीसरा दृश्य 
स्थान--कन्नौजका राजमहल 
समय--दोपहर 
[ महाराज जयचन्द अकेले बैठे हुए. हैं। ] 
[ रानीका प्रवेश ] 

रानी---सुना है कि सयोगिताका दूत आया है स्वामी * 

जय ०--हाँ आया है, और मुझे! अपने गुप्तचरोंसे भी माद्म हो 
गया है कि अफगानोंने भारतपर फिर आक्रमण कर दिया है; परन्तु 
सयोगिताकी बुद्धि तो देखो, वह कन्नौज-राज्यकी सह्दायता चाहती है ! 

रानी---सद्दायता चाहना तो स्वाभाविक ही है | 


रे संयोगिता [ तीसरा 


जय०---पृथ्वीराज मेरा शत्रु है, उसकी सहायता करूँ में ? उसने 
मुझे अपमानित किया, मेरे सम्मानकों पददालित किया, फिर भी में 
उसकी सहायता करूँ १--रानी, में तो उसका पराजय चाहता 
हैँ और चाहता हूँ ककि उसके हृदयपर कोई ऐसी चोट लगे जो उसे 
जीवन-भर तड़पाती रहे, शान्तिसे न बैठने दे । 

रानी--यह क्या कहते हो स्वामी ! उस दिन तो आप उन्हे क्षमा 
कर चुके है और सयोगिताको आशीवाद दे चुके हैं! ओर फिर, आज 
तो दिल्लीख्वरने भारतकी स्व॒तत्रताकी रक्ताके लिए तलवार खींची हें, 
इस समयकी उनकी पराजय तो सारे भारतकी पराजय होगी * 

जय०--नहीं रानी, प्रथ्वीराजकी पराजय होनेपर भी मै सारे 
देशकी पराजय नहीं होने दूँगा | मातृ-भूमिकी खतन्त्रताकी रक्षाके 
लिए मेरे पास भी विराट शक्ति है । उसके बलपर अकेले ह्टी अफगानोका 
सामना कर सकता हूँ। 

रानी--तो कीजए स्वामी ' आप ही अफगानोंको पराजित कर 
अपनी कीर्तिको अमर कर जाइए | 

जय ०---अवश्य करूँगा । परतु तब, जब कि अफगान दिल्लीकी 
अभिमानिनी शक्तिको कुचल देगे, जब कि थे प्रृध्वीराज--- 

रानी--परन्तु जो शक्ति दिल्लीकों मिठा चुकेगी, उसके प्रचंड 
वेगके सम्मुख कन्नौज-राज्य टिका रहेगा 

जय ०--क्‍्यो नहीं | कन्नोज राज्यकी शक्ति साधारण नहीं है। 

रानी---स्वामी, प्रर्थ्वाराज तो अब एक तरहसे आपके पुत्र है। 
पुत्रके दोषोंको भी क्‍या पिता क्षमा नहीं करेगे ! और ऐसे समयमे 
जब कि उसपर सकट आ रहा हो !# 


इश्य ] तीखरा अंक ७३ 


ख््व््ल न जले हल च्ज 


जय ०---रानी, अफगानोके इस आक्रमणमें में विधाताका हाथ 
देख रहा हूँ । मुझे ऐसा माद्धम हो रहा है कि प्रथ्वीराजके दुष्कर्मका 
दण्ड उसे शीघ्र मिलेगा | हम उसे कैसे बचा सकते है ” विधिकी 
इच्छाको कोई कैसे बदल सकता है रानी * 

रानी--स्वामी, आपके पदके योग्य यह बात नहीं है। प्रृध्वीराजको 
आप हृदयसे क्षमा नहीं कर सके है, तभी ऐसा सोच रहे हैं। 

जय ०--रानी तुम कुछ भी समझो, मैंने जो निश्चय कर लिया 
है उसे कदापि नहीं बददूँगा। में उसकी सहायता करने न 
जाऊँगा | पर हाँ, हमारी सेना कन्नौजकी सीमापर तय्यार रहेगी । 
रानी, विश्वास रक्‍्खो, प्रथ्वीराजका पराजय होनेपर भी मैं भारतकी 
स्व॒तन्त्रताको कदापि नष्ट न होने दूँगा। यदि अफगान पृथ्वीराजसे 
जीत गये, तो मे अबश्य उनसे युद्ध करूँगा । 

रानी--मेरा हृदय कॉप रहा है, शीघ्र ही कोई महान्‌ अनथे 
होनेवाला है स्वामी ! आयांवर्त इस समय महा सकटमे है, इसे बचाइए । 
व्यक्तिगत चैमनस्यको स्मरण करनेका यह समय नहीं है। 

जय ०--रानी, मेरा निश्चय अठल है । 

चौथा दृश्य 
स्थान---तराबडीका युद्धक्षेत्र 
समय--दो पहर 

[ छाई हो रही हैं । मीमसिह् अफगानोंसे युद्ध करते हुए दिखाई देते 
हैं। उनकी तलवार तेजीसे चल रही है| एकाएक एक अफगानके बारसे वे 
गिर पढते हैं और उसी अबस्थामें उनपर दूसरा वार किया जाता है ! 

विजय ०---( उस बारकों अपनी ढाल्से रोकते हुए ) अरे पामरो, गिरे 
हुए पर प्रहार करते तुम्हे लजा नहीं जाती ? हट जाओ यहाँसि। 
( नीचे देखकर ) अरे, ये तो सेनापाति भीमाएिंद हैं । 


७5७ संयोगिता [ चौथा 


भीम ०--आह, अब दिल्‍ली नहीं जा सकता ।|--क्षमा करना 
उर्मिला, में तुमसे की हुई प्रतिज्ञाका पालन अब नहीं कर सकता । 

विजय---( धंककर ) सेनापति, मुझे नहीं पहिचाना आपने ! में 
हूँ--विजय । 

भीम ०---विजय *--तुम कहाँ थे अबतक * 

विजय ०--आपको यहाँ दिललीख़रकी ओरसे लड़ते हुए देख 
कर मैं क्या बताऊँ कि कहाँ था !? मेरी तो बुद्धि काम ही नहीं 
करती सेनापति ! 

भीम ०---यह क्‍या कह रहे हो विजय * नहीं तो और किसकी 
ओरसे लड़ता ? देशके इतने बड़े सकटके समय क्या चुप बैठा रहता ? 

विजय ०---श्रीमन्‌ ! आपकी दृष्टिमे क्या मान अपमान कोई चीज 
ही नहीं ! जिन्होंने आपकी इतनी सेवाओंको भुलाकर अकारण ही 
आपको निर्वासित कर दिया उन्हींके लिए आप यहाँ रण-क्षेत्रम जीवन 
उत्सग करने आये है 

भीम---तो क्‍या उस अन्यायका बदला चुकानेके लिए स्वरगगसे भी 
पवित्र जन्म-भूमिका अपमान करता ? पर, तुम कहाँ थे अबतक विजय * 

विजय ०---श्रीमन्‌ , किस मुँहसे कहूँ कि कहाँ था * आपके उस 
अपमानकी चोटसे में अपनी बुद्धि खो बैठा और सीधा गजनी चला 
गया । अफगानोंको चढ़ा लानेका पाप मेंने ही किया है सेनापति ! 
मातृ-भूमिका अपमान करनेवाला में ही हूँ । 

भौम---( आश्चरंसे ) यह तुम कर सके * जिस पापका कोई 
प्रायक्षित्त नहीं वह तुम्दोरे द्वारा हो सका ? विजय तुमने यह क्‍या 
किया ? पर अब इन बातोसे क्‍या लाभ | 


देश्य ] तीखरा अंक ७५ 
[ घबड़ाये हुए वीरसिंहका प्रवेश ) 

बीर०---अरे ये तो सेनापति है । सेनापति उधर महाराज 
ग्राहत होकर घोड़ेसे गिर पड़े है और चारो ओरसे अफगानोंद्वारा 
घिर गये हैं । उनकी रक्षा होना असम्भव है । 

भीम---नहीं, उनकी रक्षा में करूँगा ( तलहबार उठाकर खड़े होनेका 
प्रयत्न करते हैं, परन्तु लडखडा कर गिर पडते हैं )--आइह, सयोगिते | अब 
मै तुम्हारे सौभाग्यकी रक्षा नहीं कर सकता। बहिन, तुम्हारे सौभाग्यके 
साथ साथ आयौका सौमाग्य-सूर्य भी अस्त हुआ जा रहा है । विजय, 
मेरा भी अन्त अब दूर नहीं। पर इससे पहले एक क्षणके लिए भी 
क्यो न हो मुझे उर्मिलासे मिल लेना है ।--आह ! उमिला, में तुम्हे 
बहुत देरमें पहचान सका । विजय तुम---( मूछित हो जाते हैं ) 

विजय ०--वीरसिंह, सेनापति मूछित दो गये । सामनेवाले वनके 
उत्तरी ओर एक ढोटा-सा गाँव है । तुम इन्हे वहाँ तक ले जाओ 
और उनकी सेवा-झुश्नषाका प्रबन्ध करो। में जाता हूँ। 

बीर०--युद्ध तो एक तरहसे समाप्त हो गया । सभी प्रमुख 
योद्धा काम आ चुके । वीरबर चामुडराय, सामनन्‍्तसिंह और धीर 
पुण्डीर भी मारे गये | अब आप कहाँ जा रहे है 

विजय ०--मेरे जीवनका बड़ा युद्ध तो अब होगा | ( कुछ सोचकर ) 
यहाँसे अवकाश मिलते ही अफगान दिल्लीपर आक्रमण कर देंगे। 

वीर०--अवरश्य | 

विजय ०--दिल्लीमे इस समय कितने सैनिक होंगे ? 

वीर ०---बहुत थोड़े लगभग पाँच हजार | 

विजय ०--काफी है | ( कुछ देर रुककर ) मुझे प्रायाश्ित्त करना 


दे संयोगिता [ चौथा 


है, ओर इससे बढ़कर प्रायश्चित्त क्या ह्वो सकता ह कि जिस 
आदरशीके लिए इतने बीरोंने अपने जीवनोंकी आहुति दे दो, उसीके 
लिए में भी अपना जीवन दे दूँ। भाई, अफगानोंकों दिल्लीपर 
अपनी विजय-पताका फहरानेसे पहले एक दूसरा युद्ध करना होगा । 
मैं जीते जी उन्हे दिल्लीमे कदापि प्रविष्ट न होने दूँगा | पर अब मुझे 
जल्दी करना चाहिए और जैसे बने तेसे आज ही वहाँ पहुँच 
जाना चाहिए । 
[ भीमसिंह कराहकर आँखें खोल देते हैं ] 

विजय ०--श्रीमन्‌ ) मे जा रहा हूँ । 

भीम ०---कहों ! 

विजय ०--दिलली । वहाँ नगर-रक्षक सैनिकोके बलपर अफगानोके 
साथ अन्तिम युद्ध करूँगा ओर उसीमें प्राण देकर अपने इस पापका 
प्रायश्चित्त करूँगा । वहाँ पहुँचते ही में देवीको भी आपसे 
मिलनेको कहूँगा । 

भीम ०---उमिलाको “--कह देना विजय, उससे तो अबश्य 
मिलना है। मेंने उमिलासे प्रतिज्ञा की थी कि मे तुमसे अवश्य मिदँँगा। 
'परन्तु उसे यह न जताना कि मेरा अवसान समीप है । 

विजय ०--श्रीमन्‌ | मुझे आशिवोद दीजिए कि में देशद्रोहका 
प्रायश्चित्त अपने शरीरका अन्तिम रक्त बिन्दु तक देकर कर सकें | 

भीम०---जाओ्रों विजय, भगवान तुम्हे अपना कर्तव्य पूर्ण 
करनेकी शक्ति देंगे। 

( विजय भीमसिहके पैरोंको छूकर तेजीसे चलछा जाता है ) 


ह्श्य ] तीसरा अंक पु 

पॉचवाँ दृश्य 
स्थान---अजयसिंहका गृह 

समय--सबेरा 
[ उमिला और कचना ] 

उमिला--न जाने आज मेरा जी क्‍यों बैठा जा रहा है | कही 
कोई अनर्थ न हो जाय ' पिताजी जब कननौजके युद्धमें गये थे उन 
दिनो भी ऐसी ही उदासी छाई हुई थी--मै ऐसी ही म्लान थी। 

कचन---आप अकारण ही शकित हो रही है। आप चिन्ता 
न कीजिए | 

उर्मिला---तरावड़ीके रखक्तेत्रमे इस समय भयकर युद्ध हो रहा 
होगा ।---भगवान ! दिलीखरको विजयी बनाना, आर्य वौरोंकों रक्षा 
करना | जीवनको घुला घुला कर न जाने कितनी सुकुमारियोंने 
सुख-स्वप्तोका ससार रचा होगा । आह, आज कितनी उत्सुकतासे वे 
प्रियतमोकी प्रतीक्षा कर रही होगी | कहीं उनका वह मनोहर 
सुख-ससार नष्ट न हो जाय | 

कचना---भगवान्‌ इतने निष्ठुर नहीं है देवी ! 

उमिला--हाँ, भगवान्‌ अबर्य निष्ठुर नहीं; नहीं तो मेरी कामना 
सफल ही क्यो होती * ( कुछ रुककर ) कचना [ सेनापतिने मुझे 
पहिचान लिया---उन्होने मेरे नेत्रोकी मूक्क वाणीको सुन लिया--- 
परन्तु कितनी लम्बी तपसयाके बाद | 

कचना--देवी, हम भी ठीक समय दिल्ली वापिस लौटीं । 

उमिला--हाँ कचना, यदि जरा-सी भी देर और हो जाती तो 

सेनापति न मिल सकते । अपने बड़े बड़े तेजस्वी नेत्नोसे मेरी ओर 
देखते हुए उन्होंने कहा,--- उर्मिला ! युद्ध समाप्त होनेपर में तुम्हारे 
पास बापिस आउऊँगा | ” सो वे अवश्य आयेंगे-- इस जीवनकों सरस 
बनानेके लिए, मेरे हृदयमें प्रेमका आलोक फैलानेके लिए। मे 
आँछुओंसे उनके चरण धोऊँगी, गीत-सुमनोंसे उनकी पूजा करूँगी 
ओर उनके लिए सगीतके एक ससारका निर्माण करूँगी जहाँ उनकी 
व्यथित शआत्माको शान्ति मिल सके | उनका कितना अनादर किया 
गया । अकारण ही देशनिर्वांसन ! उसके स्मरण मात्रसे मेरा हृदय 
सिद्दर पड़ता है । उनके हृदयपर बड़ा प्रह्मार हुआ है, उसका घाव 
अभी तक नहीं भरा । कचना, ऐसी अवस्थामे उनको मेरी आवश्यकता 
होगी । परल्तु, न माछम आज क्‍यों मेरा हृदय अपने आप ही बैठा 


जाराहे। 
[ विजयका प्रवेश ] 


विजय ०--देवी ! मै युद्ध-क्षेत्रसे आ रहा हूँ | तराबड़ीके पासके 
ही वनके उत्तकी ओर अमर ग्राम है | वहाँ सेनापति भीमसिंह 
आपकी प्रतीक्षा कर रहे हैं । 

उमिला०---युद्ध समाप्त हो गया ! 

विजय ०---अभी नहीं । पर उनके पास बहुत थोड़ा समय है । 
आप अभी--इसी समय प्रस्थान कर दीजिए | कहीं ऐसा न हो कि 
आपके जानेमें देर हो जाय | 

( तेजीसे प्रध्धान ) 


ह्क््य ] तीसरा अंक ७९, 
छठा दृश्य 
स्थान---अमर ग्राम 
समय--सन्ष्या 
[ भीमसिंह शब्यापर लेटे हुए हैं। वीरसिंह पास ही बैठा है ] 

भीम ०--देखो वीरसिंह, हमारे पास ही एक साम्राज्यकी चिता 
जल रही है और उसके साथ ही जल रही हैं असस्य वीरोकी अतृप्त 
आकाच्षायें । 

बीर०---श्रीमन्‌ ! पर अब ऐसी बातें सोचनेसे क्या लाभ # 

भीम०---हाँ, ठीक कहते हो भाई, सोचनेसे कोई लाभ नहीं 
है। विश्वके ऊपर अपने शीतल आँचलको फैलाती हुई निशा गगनसे 
नीचे उतर रही है | क्षितिजपर अपने रहस्यमय आलोकको फैलाये 
हुए सन्ध्या-सुन्दरी अमृतका प्याला लिये खड़ी है और देव-बालायें 
मुझे तारकमडलके दूसरी ओर बसे हुए लोकमें ले जानेके लिए आ 
रही हैं | कही ऐसा न हो कि उमिलासे भेंट ही न हो सके ! रण- 
क्षेत्रमें आनेसे पहले वह मुकसे मिली थी परन्तु केवल एक छणके 
लिए । कूचकी आज्ञा हो चुकी थी | उसने घीमे स्वरमें पूछा ' जा 
रहे हो सेनापति |” मै इतना ही कह सका-- हाँ ! ” उसकी बड़ी 
बड़ी आँखोंमेसे उसके हृदयकी पीड़ा भँक रही थी। उसका कंठ 
अवरुद्ध था और नेत्रोमें आँसू छुलछुला रहे थे। फिर उसने इतना 
ही कहा-- सेनापाति, में तुम्हारी प्रतीक्षामें छूँगी। विजयी होकर 
आना। मैंने कहा, ' मैं अवश्य तुम्हारे पास आऊँगा |” इतनेमें दी 
महांराज वहों आ पहुँचे | ( कुछ रुककर ) मेरी चेतना इूबती जाती 
है | ( कराहकर करवट बदलते हैं । ) 

भीम०--सामने देखते हो भाई, उस मकानके शिखरपर 

आर्य-पताका फहरा रही है | जिसकी करीरतिकी स्थापनाके लिए स्वय 
भगवानने अबतार लेकर लका-काड किया, जिसकी कीर्तिके लिए 
भगवान्‌ श्रीकृष्णने महाभारतकी सृष्टि की, जिसकी गौख-बृद्धिके 
लिए असख्य आर्य वीर रक्तकी थारा बहाते रहे--आह | उस 
पत्ताकाको हम विदेशियोद्वार न बचा सके । अपने वौर पूर्वजोंकी 
धरोहरकी हम रक्ता न कर सके | 

वीर०--श्रीमन्‌ ! आप व्यथ व्यप्न हो रहे हैं । अच्छे होनेके लिए 
चित्तका स्वास्थ्य आवश्यक है | 

भीम ०---( एक दीप नि श्वास खींचकर ) अपनी कीतिके अवसानमे 
भी बह पताका कितने गौखसे फहरा रही है ! दिनेशकी अन्तिम 
रश्मियाँ उस पर नाच रही है, कुछ ही देरके पश्चात्‌ अन्वकार उसे 
अपने अचलर्म छिपा लेगा । तब फिर--फिर इसके लिए कभी 
प्रभात भी होगा ! 

वीर ०--क्यो नहीं श्रीमन्‌ ! रात्रिके बाद प्रभात तो होता ही है। 
(नेपथ्यमे रथके पहियोंकी आवाज होती है । वीरसिंह खिडकीके पास जाता है) 

वीर०---श्रीमन्‌ ! देवी आ रही है । मेने पहिचान लिया, वह 
उन्हीका रथ है। 

भीम०--किसका * उमिलाका ! वह ठीक समयपर आईं, उसने 
आनेमें देर नहीं कीं | उमिला मुके इतना अधिक चाहती है, यह मैं 
बहुत विलम्बसे जान सका | 

[ उम्मिलाका प्रवेश ] 

उमिला---सेनापति ! ( घबढ़ाकर ) यह क्या (आप तो आहत 
होकर पड़े हैं ! 

भौम---उर्मिला ! मै तुम्हारी प्रतीक्षामें ही था। आओ, मेरे 


द्श्य ] तीखरा भेक ट्र्‌ 
समीप आओ । मैने कहा था, में तुम्हारे पास आऊँगा परन्तु तुम मेरे 
पास आईं ! विधाताकी लीला कितनी विचित्र है ! 
( उर्मिला शब्याके समीप पहुँच जाती है ) 

भाम०---उर्मिला, मैंने कोयलके प्रेम-सदेशको तब समझा जब 
कि वसनन्‍्त बीतने ही वाला था। बैठ जाओ उर्मिला ! भेरे सरको 
अपनी गोदमे ले लो। 

( उर्मिछा भीमसिहके सिरको गोदमें लेकर शय्यापर बैठ जाती है ) 

भीम ०---( उर्मिलाके हाथकों अपने हाथमे लेते हुए » मेरा जानेका 
समय आ गया उमिला | मुझे -- 

उर्मिला--इस महा-मिलनके समय ऐसा न काहिए देव ! 

| भीमसिह आँखे मूँद लेते हैं ] 
उर्मिला--सेनापति ! 
[ भीमसिह आँखे खोलता है | 

भीम ०---दिन-भरके परिश्रमके पश्चात्‌ पक्षी अपने अपने नौड़ोंमें 
विश्राम लेनेके लिए वापिस आ गये । में मी जीवनके बीहड़ मार्गपर 
भटकते भठकते अन्तको तुम्हारी गोदमें अनन्त विश्राम लेनेके लिए 
वापिस आ गया । उ्मिला, मैं तुम्हारा था और अन्तको तुम्हारे पास 
वापिस आ गया । 

उर्मिला--हाँ देव | आप मेरे थे और मेरे पास वापिस आ गये । 

मीम०--आह, यदि विजयी होकर वापिस आता ! नहीं,-- 
नहीं, इस महामिलनके समय मैं उस भयानक सत्यकी याद न करूँगा | 
इस समय तो में तुम्हारे विशाल व्यक्तित्ममे अपने इस बछूटे-से 
जीवनको शान्तिसे खो देना चाहता हूँ। जीवनमें में सदा तुफानके 
साथ खेलता रहा, कभी भी शान्तिसे नहीं बैठा । आज,---जीवनकी इस 
गोधूलिमें---मुझे शान्ति मिली द्वे । में---( बेचेनीसे करबठ बदलते हैं। ) 

६ 

उमिला--सेनापति | ( भीमसिद आँखें मूँद छेते ) 
उर्मिला---( अवरुद्ध कठसे ) देव ! 
[ भीमसिह नेत्र खोलनेका प्रयास करते हैं | 
भीम०---समय हो चुका उमिला, मुके अब जाना है। 
उर्मिला--( रोती हुई ) देव, मुझे छोड़कर न जाओ | नहीं, नहीं 
मैं तुम्हे कदापि न जाने दूंगी | अमी अभी तो तुम मेरे पास आये, 
और अभी कैसे चले जाओगे ? तुम मेरे हो, सदा मेरे पास रद्दोगे देव ' 

भीम ०--उमिला !--उमिला ! तुम कहों हो ? मुझे अपना हाथ 
दो ।--आह, मेरी अभागी बहिन सुनन्‍्दा |--आह, सयोगिते |--- 
उभिला | मे-- 

उर्मिला---( रोकर ) मेरे देव! आखिर तुम मुझे छोड़कर कहाँ 
चने गये ! [ सुनन्दाका प्रवेश | 

सुनन्‍्दा--( अवरुद्ध कठस ) चले गये अमर-भूमिमे । पर उर्मिला 
यह वियोग थोड़े ही समयका है | हम भी शीघ्र वहाँ पहुँच जायेंगी, 
चिता-रथपर बैठ कर । ( भीमके झूत शरीरके पास जाकर )---आह रे 
मनुष्य | तेरा यही जीवन हे--तृष्णाओके पीछे अशान्तिकी विकठ 
मरुभूमिमे भटकना ओर फिर जीवनकी गोधूलिमे अतृप्त आकाक्षाओको 
हृदयमे समेटे अनन्त निद्रामे सो जाना |--भाई ! तृष्णाओकी इस 
ताडबस्थली--मरत्य॑मूमिमे तुम्हे कभी शान्ति न मिली । परन्तु भीम ! 
अब तो तुम स्तर्ग-भूमिमे चले गये जहाँ हृदयकों विकल कर देनेवाली 
बासनायें नहीं, जीवनको अन्दोजित कर देनेवाली इच्छाये नहीं, 
प्राणोंको व्याकुल बना देनेवाली ममतायें नहीं | वहाँ तुम्हे शान्ति 
मिलेगी भाई ! अनन्त शान्ति! | | 





| मात. 

दिजेन्द्र नायकावली 


भारतके सर्वश्रेष्ठ नाटककार स्व॒० दिजेन्द्रछालरायके नीचे ल्खि 
हुए नाटक हमने प्रकाशित किये है- 


ऐतिहासिक पौराणिक 
मेवाइ-पतन मू०. ॥») भीष्म श) 
दुर्गांदास १) खीता ॥+) 
शाहजहों १) अहस्या ॥-) 
नूरजहों १०) खुहराब-रुस्तम ॥०) 

राणा प्रताप १॥) सामाजिक 
वाराबाई ?) आरत-र्मणी १) 
चन्द्रयुप् ?) डस पार १) 
लकझ्ा-विजय १, सूमके घर घूम ॥| 

अन्य नाठक 

अजना ( सुदर्शन ) श््) 
ठोऋ-पीटकर वेद्यराज ( मोलियर ) |) 
प्रेम-प्रपंच ( वान शिलर ) ॥%) 
मक्तचारा ( खीद्धनाथ ) ॥%-) 
चिरकुमास्सभा , श) 
प्रायश्चित्त और उन्समुक्तिका बन्धन ( मेटर लिंक ) ॥) 


सचालक--हिन्दी-पग्रन्थ-रत्नाकर कायोलथ, 
हीराबाग, गिरगाँव, बम्बई 

